
vidia , cujus impulsu Psyche credula 
maritum Cupidinem vulnusculo percu- 
tit : ex quo devoluta e culmine beatita- 
tis , fit aerumnosa. Quam Yenus infesta 
atrociter exagitat. Tandem post multi- 
plices exhaustas aerumnas , fit conjux 
sui Cupidinis. Nuptiae celebrantur ia 
coelo inter coelicolas. 

Psv c t e teneris et herbosis locis , 
in ipso toro roscidi graminis suave 
recubans , tanta mentis perturbatione 
sedata dulce conquievit. Jamque suf- 
ficienti recreata somno , placidiore 
resurgit animo. Videt lucum proce- 
ris et vastis arboribus consitum : vi- 
det fontem vitreo latice pellucidum , 
medio luci meditullio. Prope fontis 
adlapsum domus regia est , aedificata 
non humanis manibus , sed divinis 
artibus. Jam scires ab introitu primo, 
dei cuj uspiam luculentum et amoe- 
num videre te deversorium. Nam 
summa laquearia citro et ebore cu- 
riose cavata subeunt aureae columnae. 

Parietes omnes argenteo caelamine 
conteguntur, bestiis et id genus pecu'» 

dibus occurrentibus ob os introeun- 

• * • / 

tium. Mirus prorsum homo , imo 
semideus , vel certe deus , qui magnae 
artis subtilitate tantum efferavit ar- 
gentum. Enimvero pavimenta ipsa 
lapide pretioso caesim diminuto in 
varia picturae genera discriminantur. 
V ehemenler iterum ac saepius beatos 
illos, qui semper gemmas et monilia 
calcant ! Jam ceterae partes longe 
lateque dispositae domus, sine pretio 
pretiosae , totique parietes solidati 
massis aureis , splendore proprio 
coruscant ; ut diem suum sibi' do- 
mus faciat , licet sole nolente : sic 
cubicula , sic porticus , sic ipsae val- 
vae fulgurant. Nec secius opes ceterae 
. maj estali domus respondent , ut equi- 

dem illud recte videatur ad conver- 
sationem humanam magno Jovi fa- 
bricatum coeleste palatium. Invitata 
J^syche talium locorum oblectatio- 
ne , propius accessit ; et paulo fiden- 
tior , intra limen sese facit. Mox , 
prolectante studio pulcherrimae vi- 
sionis , miratur singula ; et altrinse- 
cus aedium horrea sublimi fabrica 
perfecta , magnisque congesta gazis 
conspicit. Nec est quidquam quod ibi 
non est. Sed praeter ceteram tanta- 
rum divitiarum admirationem hoc 
erat praecipue mirificum , quod nullo 
vinculo , nullo claustro , nullo cus- 
tode totius orbis thesaurus ille mu- 
niebatur. Haec ei summa cum volup- 
tate visenti , offert sese vox quaedam 
corporis sui nuda ; et , Quid , inquit , 
domina , tantis obstupescis opibus ? 

tua sunt haec omnia. Prohinc cubi- 
culo te offer , et lectulo lassitudinem 
refove , et ex arbitrio lavacrum pete. 
Nos , quarum voces accipis , tuae fa- 
mulae, sedulo tibi praeministrabimus; 
nec corporis curatae tibi regales epu- 
lae morabuntur. Sensit Psyche divi- 
nae providentiae beatitudinem ; mo- 
nitusque voces informes audiens , et 
prius somno , et mox lavacro fatiga- 
tionem sui diluit. Visoque statim pro* 
ximo semirotundo suggestupropter, 
instrumentum ccenatorium rata , re- 
fectui suo commodum , libens accum- 
bit. Et illico vini nectarei eduliorum- 
que variorum fercula copiosa , nullo 
serviente, sed tantum spiritu quodam 
impulsa , subministrantur. Nec quem- 
quam tamen illa videre poterat ; sed 
verba tantum audiebat excidentia , 

et solas voces famulas habebat. Post 
opimas dapes quidam introcessit , 
ct cantavit invisus; et alius citharam 
pulsavit , quae videbatur , nec ipse. 
Tunc modulatae multitudinis conferta 
vox aures ejus affertur ; ut , quam- 
vis hominum nemo pareret , chorus 
tamen esse pateret. Finitis volupta- 
tibus , vespera suadente , concedit 
Psyche cubitum. Jamque provecta 
nocte , clemens quidam sonus aures 
ejus accidit. Tunc virginitati suae 
pro tanta solitudine metuens , et 
pavet et horrescit : et quovis malo 
plus timet , quod ignorat. Jamque 
aderat ignobilis maritus , et torum 
inscenderat , et uxorem sibi Psychen 
fecerat , et ante lucis exortum pro- 
pere discesserat : statim voces cubi- 
culo praestolatae , novam nuptam in- 

terfectae virginitatis curant. Hacc diu- 
tino tempore sic agebantur. Atque 
ut est natura redditum, novitas per 
assiduam consuetudinem delectatio- 
nem ei commendarat : et sonus vo- 
cis incertae solitudinis erat solatium. 
Interea parentes ejus indefesso luctu 
atque maerore consenescebant. La- 
tiusque porrecta fama , sorores ili® 
majores cuncta cognorant: propere- 
que maestae atque lugubres , deserto 
lare , cerlatim ad parentum suorum 
conspectum aflatumque perrexerant. 
Ea nocte ad suam Psychen sic infit 
maritus : ( namque praeter oculos, 
et manibus et auribus sentiebatur ) 
Psyche dulcissima et cara uxor , exi- 
tiabile tibi periculum minatur fortu- 
na saevior , quod observandum pres- 
siore cautela censeo. Sorores jam 

tuae mortis opinione turbatae, tuum- 
que vestigium requirentes , scopu- 
lum istum protinus aderunt. Quarum 
si quas forte lamentationesacceperis ; 
neque respondeas , immo nec prospi- 
cias omnino. Celerum mihi quidem 
gravissimum dolorem, tibi vero sum- 
mum creabis exitium. Annuit , et ex 
arbitrio mariti se facturam spopon- 
dit. Sed eo simul cum nocte dilapso , 
diem totum lacrymis ac plangoribus 
misella consumit : se nunc maxime 
prorsus periisse iterans , quae beati 
carceris custodia septa , et humanae 
conversationis colloquio viduata , ne 
sororibus quidem suis de se maeren- 
tibus opem salutarem ferre , ac ne 
videre eas quidem omnino posset. 
JNec lavacro , nec cibo , nec ulla deni- 
que refectione recreata , flens uber* 

tira , decessit ad somnum. Nec mora , 
cum paulo maturius lectum maritus 
accubans , eamque eliamnunc lacry- 
mantem complexus , sic expostulat : 
Hoccine mihi pollicebare , Psyche 
mea? Quid jam de tc tuus maritus 
exspecto ? quid spero ? Et perdia , 
et pernox , nec inter amplexus con- 
jugales desinis cruciatum. Age jam 
nunc ut voles , et animo tuo damnosa 
poscenti pareto : tamen memineris 
meae seriae monitionis , cum coeperis 
sero poenitere. Tunc illa precibus , 
et dum se morituram comminatur, 
extorquet a marito cupitis annuat: ut 
sorores videat , luctus mulceat , ora 
conferat. Sic ille novae nuptae pre- 
cibus veniam tribuit ; et insuper , qui- 
buscumque vellet , eas auri vel mo- 
nilium donare concessit. Sed idem- 

tidem monuit , ac saepe terruit , ne 
quando sororum pernicioso consilio 
suasa , de forma mariti quaerat: nevo 
se sacrilega curiositate de tanto for tu* 
narum suggestu pessum dejiciat ; nec 
suum postea contingat amplexum. 
Gratias egit marito. Jamque laetior 
animo , Sed prius , inquit , centies 
moriar , quam tuo isto dulcissimo 
connubio caream. Amo enim , et 
effiictim te , quicumque es , atque , 
ut meum spiritum , diligo ; nec ipsi 
Cupidini comparo. Sed illud etiam 
precibus meis, oro, largire, et illi tuo 
famulo praecipe Zephyro , simili 
vectura sorores hic mihi sistat. Et 
imprimens oscula suasoria , et in- 
gerens verba mulcentia , et jungens 
membra cohibentia , haec etiam blan- 
ditiis adstruit : Mi mellite , mi marite , 

12 APULEII 

tuae Psyches dulcis anima. Vi ac po- 
testate Veneris usurus , invitus suc- 
cubuit maritus , et cuncta se facturum 
spopondit. Atque etiam , luce proxi- 
mante , de manibus uxoris evanuit. 
Al illai sorores percontatae scopulum 
locumque illum , quo fuerat Psyche 
deserta , festinantes adveniunt : ibi- 
que deflebant oculos , et plangebant 
ubertim ; quoad crebris earum ejula- 
tibus saxa cautesque parilem sonum 
resultarent. Jamque nomine proprio 
sororem miseram ciebant ; quoad 
sono penetrabili vocis ululabilis per 
prona delapso , amens et trepida 
Psyche procurrit e domo ; et , Quid, 
inquit , vos miseris lamentationibus 
nequidquam affligitis? quam lugetis, 
adsum. Lugubres voces desinite , et 
diutinis lacrymis madentes genas sic- 

cate tandem ; quippe cum jam possi- 
tis , quam plangebatis , amplecti. 
Tunc vocatum Zephyrum, praecep- 
tis maritalibus admonet. Nec mora , 
cum ille parens imperio statim cle- 
mentissimis flatibus innoxia vectura 
deportat illas. Jam mutuis amplexi- 
bus et festinantibus saviis sese per- 
fruuntur : et illae sedatae lacrymae 
postliminio redeunt , prolectante 
gaudio. Sed et tectum , inquit , et 
larem nostrum laetae succedite , et 
afflictas animas cum Psyche vestra 
recreate. Sic allocuta , summas opes 
domus aureae, vocumque servien- 
tium populosam familiam auribus 
earum demonstrat, lavacroque pul- 
cherrimo et inhumanae mensae lau- 
titiis eas opipare reficit; ut , illarum 
prorsus coelestium divitiarum copiis 
2 2 

affluentibus satiatae, jam praecordiis 
penitis nutrirent invidiam. Deni- 
que altera earum satis scrupulose 
curioseque percontari non desinit , 
quis illarum rerum caelestium do- 
minus , quisve vel qualis ipsius sit 
maritus. Nec tamen Psyche conju- 
gale illud praeceptum ullo pacto te- 
merat , vel pectoris arcanis exigit : 
6ed e re nata confingit , esse j uvc- 
nem quemdam et speciosum et com- 
modum lanoso barbitio genas inum- 
brantem , plerumque rurestribus et 
montanis venatibus occupatum. Et, 
ne qua sermonis procedentis labe 
consilium tacitum proderetur ; auro 
facto gemmosisque monilibus onus- 
tas eas, statim vocato Zephyro tradit 
reportandas. Quo protinus perpe- 
trato , sorores egregiae domum rc- 

deuntes, jamque gliscentis invidiae 
felle flagrantes, multa seciim ser- 
monibus mutuis perstrepebant. Sic 
denique inEt altera : En orba et 
saeva et iniqua fortuna ! hoc.cine tibi 
complacuit , ut utroque parente pro- 
gnatae diversam sortem sustinere- 
mus ? et nos quidem , quae natu ma- 
jores sumus, maritis advenis ancillas 
deditae , extorres et lare et ipsa pa- 
tria degamus , longe parentum velut 
exsulantes : haec autem novissima , 
quam fustu satiante postremus partus 
effudit , tantis opibus et deo marito 
potita sit , quae nec uti recte tanta 
bonorum copia novit? Vidisti , so- 
ror , quanta in domo jacent et qualia 
monilia : quae praenitent vestes , quae 
splendicant gemmae , quantum prae- 
terea passira calcatur aurum. Quod 

si maritum etiam tam formosum 
tenet , ut affirmat ; nulla nunc in 
orbe toto felicior vivit. Fortassis ta~ 
men procedente consuetudine , et 
affectione roborata , deam quoque 
illam deus maritus efficiet. Sic est 
hercules ; sic se gerebat , ferebatque. 
Jamjam sursum respicit, et deam 
spirat mulier , quae voces ancillas 
habet , et ventis ipsis imperat. At 
ego misera , primum patre meo se- 
niorem maritum sortita sum, dein 
cucurbita calviorem , et quovis puero 
pumiliorem , cunctam domum seris 
et catenis obditam custodientem. 
Suscipit alia : Ego vero maritum 
articulari etiam morbo complicatum , 
curvatumque , ac per hoc rarissimo 
V enerem meam recolentem sustineo, 
plerumque detortos et duratos in 

lapidem digitos ejus perfricans , fo- 
mentis olidis , et pannis sordidis , 
et fuetidis cataplasmatibus , manus 
tam delicatas istas adurens , nec uxo- 
ris officiosam faciem , sed mediem 
laboriosam personam sustinens. Et 
tu quidem , soror , videris quam 
patienti, vel potius servili ( dicam 
enim libere quod sentio ) haec per- 
feras animo. Enimvero ego nequeo 
sustinere ulterius tam beatam for- 
tunam collapsam indigne. Recordare 
enim , quam superbe , quam arro- 
ganter nobiscum egerit, et ipsa jac- 
tatione immodiem ostentationis tu- 
mentem suum prodiderit animum : 
deque tantis divitiis exigua nobis 
invita projecerit ; confestimque prae- 
sentiam nostram gravata , propelli et 
efflari, exsibiiarique nos j usserit. Nec 

sim mulier , nec omnino spirem , 
nisi eam pessum de tantis opibus de- 
jecero. Ac si tibi etiam , ut par est , 
inacuit nostra contumelia , consi- 
lium validum ambae requiramus. 
Jamque ista, quae ferimus, non pa- 
rentibus nostris , ac nec ulli de- 
monstremus alii ; immo nec omnino 
quidquam de ejus salute norimus. 
Sat est , quod ipsae vidimus , quae 
vidisse pcenituit ; nedum ut genito- 
ribus et omnibus populis tam beatum 
ej us differamus praeconium . N ec sunt 
enim beati , quorum divitias nemo 
novit. Sciet , se non ancillas , sed 
sorores habere majores. Et nunc 
quidem concedamus ad maritos ; et 
lares pauperes nostros , sed plano 
sobrios , revisamus : denique cogi- 
tationibus pressioribus instructae , ad 

superbiam puniendam firmiores re- 
deamus. Placet pro bono duabus ma- 
lis malum consilium : totisque iliis 
tam pretiosis muneribus absconditis , 
comam trahentes , et , proinde ut 
merebantur , ora lacerantes , simu- 
latos redintegrant fletus. Acsicpa- 
Tentes quoque , redulcerato prorsus 
dolore , raptim deterrentes , vesa- 
nia turgidae , domus suas conten- 
dunt ; dolum scelestum , immo vero 
parricidium struentes contra soro- 
rem insontem. Interea Psychen ma- 
ritus ille, quem nescit , rursum suis 
illis nocturnis sermonibus sic com- 
movet : Videsne quantum tibi pe- 
riculum velitatur fortuna eminus? 
ac , nisi longe firmiter praecaves, 
mox cominus congredietur. Perfidae 
lupulae magnis conatibus nefarias in- 

sidias tibi comparant : quarum sum- 
ma est , ut te suadeant meos explo- 
rare vultus ; quos , ut tibi saepe 
praedixi , non videbis , si videris. 
Ergo igitur , si posthac pessimae 
illae lamiae noxiis animis armatae 
venerint, ( venient aulein, scio ) 
neque omnino sermonem conferas ; 
et , si id tolerare pro genuina sim- 
plicitate , proque animi tui teneri- 
tudine non potueris , certe de ma- 
rito nil quidquam vel audias , vel 
respondeas. Nam et familiam nostram 
jam propagabimus , et hic adhuc in- 
fantilis uterus gestat nobis infantem 
alium : si texeris nostra secreta si- 
lentio , divinum ; si profanaveris , 
mortalem. Nuntio Psyche laeta flo- 
rebat, et divina; subolis solatio plau- 
debat , et futuri pignoris gloria ges- 

fiebat , et materni nominis dignitate 
gaudebat. Crescentes dies et menses 
exeuntes anxia numerat : et sarcinae 
nesciae rudimenta miratur , de brevi 
punctulo tantum incrementulum lo- 
cupletis uteri. Sed jam pestes illae 
teterrimoeque furiae anhelantes vipe- 
reum virus , et festinantes , impia 
celeritate navigabant. Tunc sic ite- 
rum momentarius maritus suam Psy- 
chen admonet : Dies ultima , et ca- 
sus extremus , et sexus infestus , et 
sanguis inimicus jam sumpsit arma , 
et castra commovit , et aciem di- 
rexit , et classicum personavit. Jam 
mucrone destricto jugulum tuum 
nefariae tuae sorores petunt. Heu 
quantis urgemur cladibus , Psyche 
dulcissima 1 Tui nostrique miserere : 
religiosaque continentia domum 9 

maritum , teque et istum parvulum 
nostrum imminentis ruinas infortu- 
nio libera. Nec illas scelestas femi- 
nas , quas tibi post internecivum 
odium et calcata sanguinis foedera 
sorores appellare non licet , vel 
videas, vel audias; cum in morem 
Sirenum scopulo prominentes , fu- 
nestis vocibus saxa personabunt. Sus* 
cipit Psyche , singultu lacrymoso 
sermonem incertans : Jamdudum , 
quod sciam , fidei atque parciloquii 
mei perpendisti documenta : nec eo 
secius approbabitur tibi nunc etiam 
firmitas animi mei. Tu modo Ze- 
phyro nostro rursum praecipe , fun- 
gatur obsequio , et in vicem de- 

• • 

negatae sacrosanctae imaginis tuae , 
redde saltem conspectum sororum , 
per istos cinnameos et undique pen- 

dulos crines tuos , per teneras et 
teretes et meis similes genas, per 
pectus , nescio quo calore , fervi- 
dum ! Sic in hoc saltem parvulo 
cognoscam faciem tuam. Supplicis 
anxias piis precibus erogatus , ger- 
mani complexus indulge fructum ; 
et tibi devotae caraeque Psyches 
animam gaudio recrea* Nec quid- 
quam amplius in tuo vultu requiro. 
Jam nii officiunt mihi nec ipsae noc- 
turnae tenebrae. Teneo te meum lu- 
men. His verbis et amplexibus mol- 
libus decantatus maritus , lacrymas- 
que ejus suis crjnibus detergens , 
facturum spopondit : et praevertit 
statim lumen nascentis diei. Jugum 
sororium consponsae factionis , ne 
parentibus quidem visis , recta de na- 
vibus scopulum petunt illum , praeci- 

piti cum velocitate : nec venti feren- 
tis oppertae praesentiam , licentiosa 
cum temeritate prosiliunt in altum. 
Necimmcmor Zephyrus regalis edic- 
ti , quamvis invitus, susceptas eas 
gremio spirantis aurae , solo reddi- 
dit. At illae incontatae statim con- 
ferto vestigio domum penetrant , 
complexaeque suam praedam , so- 
rores nomine mentientes , thesau- 
rumque penitus abditae fraudis vultu 
laeto tegentes , sic adulant : Psyche, 
non ita ut pridem parvula, et ipsa 
jam mater es. Quantum , putas , bo- 
ni nobis geris in ista perula ? quantis 
gaudiis totam domum nostram hila- 
rabis ? O nos beatas , quas infantis 
aurei nutrimenta laetabunt ! qui si 
parentum , ut oportet, pulchritudini 
responderit , prorsus Cupido nasce- 

tur. Sic affectione simulata, paulatim 
sororis invadunt animum. Stalimque 
eas lassitudine viae sedilibus refotas , 
et balnearum vaporosis fontibus cu- 
ratas, pulcherrimo triclinio mirisque 
illis et beatis edulibus atque tucetis 
oblectat. Jubet citharam loqui, psal- 
litur : tibias agere , sonatur : choros 
canere , cantatur. Quae cuncta prae- 
sente nullo dulcissimis modulis ani- 
mos audientium remulcebant. Nec 
tamen scelestarum feminarum ne- 
quitia vel ipsa mellita cantus dulce- 
dine mollita conquievit : sed ad des- 
tinatam fraudium pedicam sermones 
conserentes , dissimulanter occipiunt 
sciscitari , qualis ei maritus, et unde 
natalium sectacula proveniret. Tunc 
illa simplicitate nimia pristini sermo- 
nis oblita , novum commentum in- 

struit; ailque maritum suum de pro- 
vincia proxima , magnis pecuniis 
negotiantem , jam medium cursum 
aetatis agere , interspersum rara ca- 
nitie. Nec in sermone isto tantillum 
morata , rursum opiparis muneribus 
eas onustas , ventoso vehiculo red- 
didit. Sed dum Zephyri tranquillo 
spiritu sublimatae domum redeunt, 
sic secum altercantes : Quid , soror , 
dicimus de tam monstruoso fatuae 
illius mendacio ? Tunc adulescens , 
modo florenti lanugine barbam in- 
struens; nunc aetate media , candenti 
canitie lucidus. Quis ille, quem tem- 
poris modici spatium repentina se- 
necta reformavit ? Nil aliud reperies , 
mi soror , quam vel mendacium is- 
tam pessimam feminam confingere , 
velformam mariti sui nescire. Quo- 

rum utrum verum est, opibus istis 
quam primum exterminanda est. 
Quod si viri sui faciem ignorat, deo 
profecto denupsit; et deum nobis 
praegnatione ista gerit. Certe si di- 
vini puelli , quod absit , haec mater 
audierit , statim me laqueo nexili 
suspendam. Ergo inierim ad paren- 
tes nostros redeamus , et exordio 
sermonis hujus quam concolores fal- 
lacias attexamus. Sic inflammatae , pa- 
rentibus fastidienter appellatis , et 
nocte turbatis vigiliis perditae , ma- 
tutino scopulum pervolant : et inde 
soliti venti praesidio vehementer de- 
volant ; lacrymisque pressura palpe- 
brarum coactis , hoc astu puellam 
appellant : Tu quidem felix , et ipsa 
tanti mali ignorantia beata , sedes 
incuriosa periculi tui : nos autem , 

quae pervigili cura rebus tuis excu- 
bamus , cladibus tuis misere crucia- 
mur. Pro vero namque comperimus , 
nec te , sociae scilicet doloris casus- 
que tui , celare possumus , immanem 
colubrum, mullinodis voluminibus 
serpentem , veneno noxio colla san- 
guinantem, hiantemque ingluvie pro- 
funda , tecum noctibus latenter ac- 
quiescere. Nunc recordare sortis 
Pythiae , quae te pertrucis bestiae 
nuptiis destinatam esse clamavit. Et 
mulli coloni , quique circumsecas 
venantur, et accolae plurimi videre 
eum vespera redeuntem e pastu , 
proximique fluminis vadis innatan- 
tem. Nec diu blandis alimoniarum 
obsequiis te saginaturum omnes af- 
firmant ; sed cum primum praegna- 
tionem istam plenus maturaverit utc- 

rus , opimiore fructu praeditam de- 
voraturum. Ad haec jam tua est exis- 
timatio , utrum sororibus pro tua 
cara salute sollicitis assentiri velis, 
et declinata morte nobiscum secura 
periculi vivere , an saevissimae bes- 
tiae sepeliri visceribus. Quod si te 
ruris Hujus vocalis solitudo , vel 
clandestinae Veneris foetidi pericu- 
losique concubitus , et venenati ser- 
pentis amplexas delectant; certe piae 
sorores nostrum fecerimus. Tunc 
PsycHe misella , utpote simplex , et 
animi tenella , rapitur verborum tam 
tristium formidine : et , extra ter- 
minum mentis suae posita , prorsus 
omnium mariti monitionum , sua- 
rumque promissionum memoriam 
effudit , et in profundum calamitatis 
sese praecipitavit : tremensque , et 

exsangui colore lurida , tertiata ver- 
ba semihianti voce substrepens , sic 
ad illas ait : Vos quidem , carissimae 
sorores , ut par erat , in officio vestrae 
pietatis permanetis : verum et illi 
qui talia vobis affirmant, non vi- 
dentur mihi mendacium fingere. Nec 
enim umquain viri mei vidi faciem •, 
vel omnino cujatis sit novi ; sed tan- 
tum nocturnis subaudiens vocibus , 
maritum incerti status et prorsus 
lucifugam tolero ; bestiamque ali- 
quam recte dicentibus vobis merito 
consentio. Meque magnopere sera- 
per a suis terret aspectibus , malum- 
que grande de vultus curiositate pras- 
ini natur. Nunc , si quam salutarem 
opem periclitanti sorori vestras po- 
testis afferre , jam nunc subsistite. 
Ceterum incuria sequens prioris pro- 


Digitized by Google 




I* I B E R V. 3| 

Videntiae beneficia corrumpit. Tunc 
nactae, jam portis patentibus, nuda- 
tum sororis animum facinorosae mu- 
lieres , omissis tectae machinae lati- 
bulis , destrictis gladiis fraudium , 
simplicis puellae paventes cogitatio- 
nes invadunt. Sic denique altera : 
Quoniam nos originis nexus pro tua 
incolumitate periculum quidem nul- 
lum ante oculos habere compellit; 
viam , quae sola deducit iter ad salu- 
tem, diu diuque cogitatam monstrabi- 
mus tibi. Novaculam praeacutam , ap- 
pulsu etiam palmulae lenientis exaspe- 
ra tam, tori qua parte accubare con- 
suesti, latenter absconde : lucemam- 
•que concinne completam oleo , claro 
lumine praemicantem , subde aliquo 
claudentis aululae tegmine : omnique 
isto apparatu tenacissime dissimula- 

to , postquam sulcatos intrahens gres- 
sus cubile solitum conscenderit , jam- 
que porrectus , et exordio somni 
prementis implicitus, altum soporem 
liare coeperit ; toro delapsa , nudoque 
vestigio pensilem gradum paulula lim 
minuens , ccecae tenebrae custodia 
liberata lucerna , praeclari tui faci- 
noris opportunitatem de luminis con- 
silio mutuare : et ancipiti telo illo, 
auda citer prius dextera sursum elata, 
nisi quam valido noxii serpentis no- 
dum cervicis et capitis abscide. Nec 

nostrum tibi deerit subsidium : sed 

* 

cum primum illius morte salutem 
tibi feceris, anxiae praestolabimur: 
cunctisque istis ocius tecum relatis, 
votivis nuptiis hominem te junge- 
mus homini. Tali verborum incendio 
flammata viscera sorqris jam prorsus 

ardentis deserentes , ipsae protinus , 
tanti mali confinium sibi etiam exi- 
mie metuentes , flatus alitis pn- 
pulsu solito porrectae super scopu- 
lum, illico pernici se fuga proripiunt: 
statimque conscensis navibus abeunt. 
At Psyche relicta sola , nisi quod in- 
festis furiis agitata , sola non est , 
aestu pelagi simile maerendo fluc- 
tuat : et , quamvis statuto consilio , 
et obstinato animo , jam tum faci- 
nori suas manus admovens ; adhuc 
incerta consilii titubat , multisque 
calamitatis suae distrahitur affectibus. 
Festinat , differt ; audet , trepidat ; 
diffidit , irascitur : et , quod est ulti- 
mum , in eodem corpore odit bes- 
tiam , diligit maritum. Vespera ta- 
men jam noctem trahente, praecipiti 
festinatione nefarii sceleris instruit 

apparatum. Nox aderat f et maritus 
aderat , primisque Veneris praeliis 
velitatus altum soporem descende- 
rat. Tunc Psyche , et corporis et 
animi alioquin infirma , fati tamen 
saevitia subministrante , viribus ro- 
boratur : et , prolata lucerna , et 
arrepta novacula , sexum audacia 
mutavit. Sed , cum primum luminis 
oblatione tori secreta claruerunt ; 
videt omnium ferarum mitissimam 
dulcissimamque bestiam , ipsum il- 
lum Cupidinem formosum deum 
formose cubantem : cujus aspectu 
lucernae quoque lumen hilaratura 
increbruit , et acuminis sacrilegi 
novacula praenitebat. At vero Psy- 
che tanto aspectu deterrita , et im- 
pos animi , marcido pallore defec- 
ta , tremensque desedit in imos po- 

plites ; et ferrum quaerit abscondere , 
sed in suo pectore. Quod profecto 
fecisset , nisi ferrum , timore tanti 
flagitii, manibus temerariis delapsum 
/ evolasset. Jamque lassa salute , de- 
fecta , dum saepius divini vultus intue- 
tur pulchritudinem , recreatur ani- 
mi. Videt capitis aurei genialem cae- 
sariem amb rosia temulentam, cervices , 

i 

lacteas , genasque purpureas perer- ' 
rantes crinium globo3 decoriter im- 
peditos , alios antependulos , alios re- 
tropendulos : quorum splendore ni- 
mio fulgurante, jam et ipsum lumen 
lucernae vacillabat. Per humeros vo- 
latilis dei pinnae roscidae micanti flo- 
re candicant j et quamvis alis quies- 
centibus extimae plumulae tenellae, ac 
delicatae tremule resultantes,inquieta 
lasciviunt. Ceterum corpus glabel- 

Ium atque luculentum , et quale 
peperisse Venerem non perniteret. 
Ante lectuli pedes jacebat arcus , et 
pharetra , et sagittae , magni dei pro- 
pitia tela. Quae dum insatiabili animo 
Psyche satis curiosa rimatur atque 
pertractat , et mariti sui miratur 
arma ; depromit unam de pharetra 
sagittam, et puncto pollicis extre- 
mam aciem periclitabunda , tremen- 
tis etiamnunc articuli nisu fortiore 
pupugit altius ; ut per summam cu- 
tem roraverint parvulae sanguinis 
rosei guttae. Sic ignara Psyche , spon- 
te in Ainoris incidit amorem. Tunc 
magis magisque cupidine flagrans 
Cupidinis , prona in cum effli ctim in- 
hians , patulis ac petulantibus saviis 
festinanter ingestis , de somni men- 
sura metuebat. Sed dum bono tanto 


Dlgiffzed 




A. 


N 


L I B E R V. 37 

percita , saucia mente fluctuat ; lu- 
cerna illa , sive perfidia pe3sima , sive 
invidia noxia , sive quod tale corpus 
contingere et quasi basiare et ipsa 
gestiebat , evomuit de summa lumi- 
nis sui stillam ferventis olei super 
humerum dei dexterum. Hem , au- 
dax et temeraria lucerna , et amoris 
vile ministerium ! ipsum ignis totius 
deum aduris : cum te scilicet amator 
aliquis , ut diutius cupitis etiam nocte 
potiretur , primus invenerit. Sic 
inustus exsiluit deus , visaque de- 
tectae fidei colluvie, prorsus ex oculis 
et manibus infelicissim® conjugis 
tacitus avolavit. At Psyche stalim 
resurgentis ejus crure dextero mani- 
bus ambabus arrepto , sublimis evec- 
tionis appendix miseranda, et per 
nubilas plagas penduli comitatus ex- 
ii 4 , 

trema consequia , tandem fessa de- * 
labilur solo. Nec deus amator humi 
jacentem deserens, involavit proxi- 
mam cupressum, deque ejus alto ca- 
cumine sic eam graviter commotus 
affatur : Ego quidem , simplicissima 
Psyche , parentis meae Veneris prae- 
ceptorum immemor , quae te miseri 
extremique hominis devinrlam cu- 
pidine , infimo matrimonio addici 
j usserat, ipse potius amator advolavi 
tibi. Sed haec feci leviter , scio : et 
praeclarus ille sagittarius , ipse me 
telo meo percussi, teque conjugem 
meam feci , ut bestia scilicet tibi vi- 
derer, et ferro caput excideres meum, 
d istos amatores tuos oculos ge- 
rit ? Haec tibi idemlidem semper ca- 
venda censebam , haec benivole re- 
monebam. Sed illae quidem consilia- 

trices egregiae tuae , tam perniciosi 
magisterii dabunt actutum mihi poe- 
jaas ; te vero tantum fuga mea puni- 
vero. Et cum termino sermonis , 
pinnis in altum se proripuit. Psyche 
vero humi prostrata , et quantum 
yisu poterat , volatus mariti prospi- 
ciens , extremis affligebat lamenta- 
tionibus animum. Sed ubi remigio 
plumae raptum maritum proceritas 
spatii fecerat alienum , per proximi 
fluminis marginem praecipitem sese 
/dedit. Sed mitis fluvius , in honorem 
dei scilicet , qui et ipsas aquas urere 
consuevit , metuens sibi , confestim , 
eam innoxio volumine super ripam 
florentem herbis exposuit. T unc forte 
Pan deus rusticus juxta supercilium 
amnis sedebat , complexus hic humo 
Cannam deam , eamquc. voculas om- 

nimodas edocens recinere. Proxime 
ripam vago paslu lasciviunt comam 
fluvii tondentes capellae. Hirtuosus 
deus sauciam Psychen , atque defec- 
tam , u! cumque casus ejus non in- 
scius, clementer ad se vocatam sic 
permulcet verbis lenientibus : Puella 
scitula , sum quidem rusticanus et 
opilio , sed senectutis prolixae bene- 
ficio , multis experimentis instructus. 
V erum , si recte conjecto , quod pro- 
fecto prudentes viri divinationem 
autumant , ab isto titubante et saepius 
vacillante vestigio , deque nimio pal- 
lore corporis , et assiduo suspiratu , 
immo et ipsis maerentibus oculis tuis , 
amore nimio laboras. Ergo mihi aus- 
culta, nec te rursus praecipitio , vel 
ullo mortis arcessito genere perimas. 
Luctum desine , et pone maerorem: 


Digitized by Gobgli 


LIBER V. 



4i 

precibusque potius deorum maxi- 
mum percole: et, utpo te adulescen- 
tem delicatum luxuriosumque , blan- 
dis obsequiis promerere. Sic locuto 
deo pastore , nulloque sermone red- 
dito , sed adorato tantum numine sa- 
lutari , Psyche pergit ire. Sed cum 
aliquam mullum viae laboranti ves- 
tigio pererrasset , inscio quodam 
tramite j am delabente , accedit quam- 
dam civitatem , in qua regnum ma- 
ritus unius sororis ejus oblinebat. 
Qua re cognita, Psyche nuntiari prae- 
sentiam suam sorori desiderat : mox 
inducta , mutuis amplexibus alternae 
salutationis expletis, percontanti cau- 
sas adventus sui , sic infit : Meministi 
consilium vestrum scilicet , quo mihi 
suasistis , ut bestiam , quae mariti 
mentito nomine mecum quiescebat , 

priusquam ingluvie voraci me misel- 
lam hauriret , ancipiti novacula pe- 
rimerem. Sed cum primum, ut aeque 
placuerat, conscio lumine vultus ejus 
aspexi ; video mirum divinumque 
prorsus spectaculum : ipsum illum 
deae Veneris filium, ipsum, inquam, 
Cupidinem leni quiete sopitum. Ac 
dum tanti boni spectaculo percita , 
ct nimia voluptatis copia turbata , 
fr nendi laborarem inopia ; casu scili- 
cet pessimo , lucerna fervens oleum 
rebullivit in ejus humerum. Quo do- 
lore statim somno recussus , ubi me 
ferro et igni conspexit armatam , Tu 
quidem , inquit , ob istud tam dirum 
facinus, confestim toro meo divorte, 
tibique res tuas habeto. Ego vero so- 
rorem tuam , et nomen quo tu cense- 
ris, aiebat, jam mihi confarreatis 

nuptiis conjugabo. Et statim Zephy- 
ro praecipit , ultra terminos me do- 
mus ejus efflaret. Necdum sermonem 
Psyche finierat : illa vesanae libidi- 
nis et invidiae noxiae stimulis agitata , 
praeconcinnato mendacio fallens ma- 
ritum , quasi de morte parentum 
aliquid comperisset , statim navem 
ascendit ; et ad illum scopulum pro- 
tinus pergit : et quamvis alio vento 
flante , coecaspe tamen inhians , Ac- 
cipe me , dicens , Cupido , dignam 
te conjugem : et, tu, Zephyre, sus- 
cipe dominam : saltu se maximo prae- 
cipitem dedit. Nec tamen ad ilium 
locum , vel saltem mortua , pervenire 
potuit. Nam per saxa cautium mem- 
bris jactatis atque dissipatis , et , 
proinde ut merebatur , laceratis vis- 
ceribus suis, alitibus besliisque ob- 



vium ferens pabulum , interiit. Nec 
vindictas sequentis poena tardavit. 
Nam Psyche errabundo rursus gradu 
pervenit ad civitatem aliam , in qua 
pari modo soror morabatur alia. Nec 
secius et ipsa fallacie germanitatis in- 
ducta, et in sororis sceleratas nuptias 
aemula, festinavit ad scopulum : inque 
simile mortis exitium cecidit. Inter- 
dum Psyche quaesitioni Cupidinis in- 
tenta , populos circuibat. Ille vul- 
nere lucernae dolens , in ipso tlialamo 
matris jacens ingemebat. Tunc avis 
peralba illa Gavia , quae super fluctus 
marinos pinnis natat , demergit sese 
propere ad oceani profundum gre- 
mium. Ibi commodum Venerem la- 
vantem natantemque propter assis- 
tens, indicatadustum filium ej usgravi 
vulneris dolore , maerentem , dubium 

salutis jacere: jamque per eundorum 
ora populorum rumoribus conviciis- 
que variis omnem Veneris familiam 
male audire ; quod ille quidem mon- 
tano scorlatu , tu vero marino nata- 
tu secesseritis. Ac per hoc non volup- 
tas ulla , non gratia , non lepos , sed 
incompta, et agrestia, et horrida cunc- 
ta sint ; non nuptias conjugales, non 
amicitiae sociales , non liberum cari- 
tates, sed enormis illuvies, et squalen- 
tium foeder u m insuave fastidium . Haec 
illa verbosa et satis curiosa avis , in au- 
ribus V eneris filium lacerans existi- 
matione , ganniebat. At V enus irata 
solidum , exclamat repente : Ergo 
jam ille bonus filius meus habet ami- 
cam aliquam ? Prome , agedum , quae 
sola mihi servis amanter, nomen ejus, 
quae puerum ingenuum et investem 

sollicitavit , sive illa de nympha- 
rum populo , seu de horarum nu- 
mero , seu de musaruin choro , vel de 
niearum gratiarum ministerio. Nec 
loquax illa conticuit avis ; sed , Nes- 
cio , inquit , domina : puto puellam , 

( si probe memini , Psyches nomine 
dicitur ) efilictim cupcre. Tunc indi- 
gnata Venus exclamavit : Vel maxi- 
me Psychen illam , mea; formae suc- 
cubam , mei nominis aemulam , vere 
diligit. Nimirum istud incrementum 
lenam me putavit, cujus monstratu 
puellam illam cognosceret. Haec qui- 
ritans properiter emergit e mari , 
suumque protinus aureum thalamum 
petiit : et reperto , sicut audierat , 
aegroto puero , jam inde a foribus 
quam maxime boans , Honesta , in- 
quit, haec, ct natalibus nostris bo- 


meque tuae frugi congruentia? Ut 
primum quidem tuae parentis, immo 
dominae praecepta calcares , nec sor- 
didis amoribus inimicam meam poU 
lueres ; verum etiam hoc aetatis puer, 
tuis licentiosis et immaturis jungeres 
amplexibus ; ut ego nurum scilicet 
tolerarem inimicam. Sed utique prae- 
sumis nugo et corruptor , et inamar 
bilis , te solum generosum , nec me 
jam per aetatem posse concipere. 
Yelim ergo scias , multo te meliorem 
filium alium genituram ; immo , ut 
contumeliam magis sentias , aliquem 
de meis adoptaturam vernulis : eique 
donaturam istas pinnas , et flammas , 
et arcum , et istas sagittas , et omnem 
meam suppellectilem , quam tibi non 
ad lios usus dederam. Nec enim de 
patris tui bonis , ad instructionem 

istam quidquam concessum est. Sed 
inale prima tua pueritia inductus es, 
et acutas manus habes , et majores 
tuos irreverenter pulsasti toties; et 
ipsam matrem tuam , me, inquam, ip- 
sam , parricida , denudas quotidie : 
et percussisti saepius , et quasi vi- 
duam utique contemnis : nec vitri- 
cum tuum , fortissimum illum maxi- 
mumque bellatorem , metuis. Quid- 
ni ! cui saepius , in angorem mei 
pellicatus , puellas propinare con- 
suesti. Sed jam faxo , te lusus hujus 
poeniteat , et sentias acidas et amaras 
nuptias istas. Sed nunc irrisui habita 
quid agam ? quo me conferam ? qui- 
bus modis stellionem istum cohi- 
beam ? Petamne auxilium ab inimica 
mea Sobrietate , quam propter hu j us 
ipsius luxuriem otfendi saepius ? aut 

rusticae squalentisquc feminae collo- 
quium prorsus adhibendum est ? hor- 
resco : nec tamen vindictae solatium 
unde unde spernendum est. Illa mihi 
prorsus adhibenda est , nec ulla alia : 
quae castiget asperrime nugonem is- 
tum : pharetram explicet, et sagittas 
dearmet , arcum enodet , taedam de- 
flammet , immo et ipsum corpus ejus 
acrioribus remediis coerceat. Tunc 
injuriae meae litatum crediderim , 
cum ejus comas , quas istis manibus 
meis subinde aureo nitore perstrinxi, 
deraserit : pinnas , quas meo gremio 
nectarei fontis infeci , praetotonderit. 
Sic effata , foras sese proripit infesta , 
et stomachata biles venereas. Sed 
eam protinus Ceres et Juno conti- 
nuantur : visamque vultu tumido , 
quaesiere , cur truci supercilio tau- 
ri 5 

tam venustatem micantium oculorum 
coerceret ? At illa , Opportune , in- 
quit , ardenti prorsus isto meo pec- 
tori violentiam scilicet perpetratura; 
venitis. Sed totis, oro , vestris viribus 
Psychen illam fugitivam, volaticam , 
mihi requirite. Nec enim vos utique 
domus meae famosa fabula , et non 
dicendi filii mei facta latuerunt. Tunc 
illae ignarae, quae gesta sunt, palpare 
Veneris iram saevientem sic adortae : 
Quid tale , domina , deliquit tuus 
filius , ut animo pervicaci voluptates 
illius impugnes : et, quam ille diligit, 
tu quoque perdere gestias? Quod 
autem , oramus , isti crimen , si puellae 
lepidae libenter arrisit ? An ignoras 
cum masculum et juvenem esse , 
vel certe jam quot sit annorum oblita 
es ? An quod aetatem portat bellule , 

puer tibi semper videtur? Mater au- 
tem tu , et praeterea cordata mulier , 
filii tui lusus semper explorabis cu- 
riose , et in eo luxuriem culpabis , et 
amores revinces , et tuas artes tua^;- 
que delicias in formoso filio repre- 
hendes ? Quis autem te deum ^quis 
hominum patietur, passim cupidines 
populis disseminantem , cum tuae 
domus amores amare coerceas, et 
vitiorum muliebrium publicam prae- 
cludas oilicinam ? Sic illae metu sa- 
gittarum , patrocinio gratioso Cupi- 
dini, quamvis absenti, blandiebantur. 
Sed V enus indignata ridicule tractari 
suas injurias, praeversis illis, alte 
rursus concito gradu , pelago viam 
capes it. 

Post anxiam disquisitionem , post 
Cereris suasionem, post Junonis refra- 
gationem , Psyche ultronea Veneri sese 
oifert. Veneris ascensus in coelum et nu- 
minum imploratio describitur ; ejusque 
in Psychen jussa imperiosissima memo- 
rantur : ut scilicet acervum omnifariae 
frugis granis sejugatis disponeret ; ut 
floccum velleris pretiosi quaesitum affer- 
ret; utliquoremstygium urnula deferret j 
ut a Proserpina pyxidem formositate re- 
pletam referret. Quibus omnibus divino 
adminiculo confectis , nubit Psyche in 
concilio deorum Cupidini suo ; celebran- 
turque in coelo nuptiae : ex quo matrimo- 
nio nascitur Voluptas. 


LIBER VI. 


Interea Psyche variis jactabalur 
discursibus , dies noctesque mariti 
vestigationibus inquieta , animo tanto 
cupidior; iratum licet, si non uxo- 
riis blanditiis lenire , certe servilibus 
precibus propitiare. Et , prospecto 
templo quodam in ardui montis ver- 
tice , Unde autem , inquit, scio , an 
istic meus degat dominus ? Et illico 
dirigit citatum gressum , qua defec- 
tum prorsus assiduis laboribus spes 
incitabat et votum. Jamque gnaviter 
emensis celsioribus jugis , pulvina- 
ribus sese proximam intulit. Videt 
spicas frumentarias in acervo , ct alias 
flexiles in corona ; ct spicas hordei 

videt. Erant et falces, et operae mes- 
soriae mundus omnis; sed cuncta 
passim jacentia , et incuria confusa , 
et , ut solet , aestu laborantium mani- 
bus projecta. Haec singula Psyche , 
curiose dividit , et discretim remota 
rite componit : rata scilicet , nullius 
dei fana et cerimonias negligere se 
debere , sed omnium benivolam mi- 
sericordiam corrogare. Haec eam 
sollicite seduloque curantem , Ceres 
alma deprehendit ; et longum excla- 
mat protinus : Ah , Psyche miseran- 
da ! totum per orbem Venus anxia 
disquisitione tuum vestigium furens 
animi requirit ; teque ad extremum 
supplicium expetit, et totis numinis 
sui viribus ultionem flagitat. T u vero 
rerum mearum tutelam nunc geris , 
et aliud quidquam cogitas nisi de tua 

salute ? Tunc Psyche pedes ejus 
advoluta , et uberi fletu rigans deae 
vestigia , humumque verrens crini- 
bus suis, multijugis precibus editis 
veniam postulabat : Per ego te frugi- 
feram tuam dexteram istam depre- 
cor , per laetificas messium cerimo- 
nias , per tacita sacra cistarum , et 
per famulorum tuorum draconum 
pinnata curricula , et glebae siculae 
sulcamina , et currum rapacem , et 
terram tenacem , et illuminarum 
Proserpinae nuptiarum demeacula , 
et luminosarum filiae inventionum 
remeacula , et cetera, quae silentio 
tegit Eleusinis Atticae sacrarium , 
miserandae Psyches animae , supplicis 
tuae, subsiste. Inter istam spicarum 
cpngeriem patere vel pauculos dies 
delitescam ; quoad deae tantae saeviens 


* 



Digitized by Google 


58 


A P U L E I I 


ira spatio temporis mitigetur , v6i 
certe meas vires diutino labore fessas , 
quietis intervallo leniantur. Suscipit 
Ceres : Tuis quidem lacrymosis pre- 
cibus et commoveor , et opitulari 
cupio ; sed cognatae meae , cum 
qua etiam antiquum foedus amicitiae 
colo , bonae praeterea feminae , ma- 
lam gratiam subire nequeo. Dece- 
de itaque istis aedibus protinus : 
et , quod a me retenta custoditaque 
non fueris , optimi consule. Con- 
tra spem suam repulsa Psyche , et 
afflicta duplici maestitia, iter retror- 
sum porrigens inter subsitae conval- 
lis sublucidum lucum, prospicit fa- 
num solerti fabrica structum : nec 
ullam vel dubiam spei melioris viam 
volens omittere , sed adire cuj uscum- 
que dei veniam, sacratis foribusproxi- 

mat. Videt dona speciosa, et lacinias 
auro litteratas ramis arborum poslir 
busque suffixas ; quae cum gratiafacti, 
nomen deae , cuifuerant dicata , testa- 
bantur. Tunc genu nixa , et manibus 
aram tepentem amplexa , detersis 
ante lacrymis, sic apprecatur: Ma- 
gni J ovis germana et conj uga , sive tu 
Sami , quae querulo partu vagi tu que 
et alimonia tua gloriatur , tenes ve- 
tusta delubra : sive celsae Carthagi- 
nis , quae te virginem vectura leonis 
coelo commeantem percolit , beatas 
sedes frequentas : sive prope ripas 
Inachi , qui te jam nuptam Tonantis , 
et reginam dearum memorat , incly- 
tis Argivorum praesides moenibus : 
quam cunctus oriens Zigiam vene- 
ratur , et omnis occidens Lucinam 
appellat : sis meis extremis casibus 

Juno Sospita , meque in tantis exant- 
latis laboribus defessam , imminentis 
periculi metu libera. Quod sciam , 
soles praegnantibus periclitantibus ul- 
tro subvenire. Ad istum modum sup- 
plicanti statim sese Juno cum totius 
sui numinis nugusta dignitate prae- 
sentat j et protinus, Quam vellem, 
inquit , per fidem , nutum meum pre- 
cibus tuis accommodare : sed contra 
voluntatem Veneris, nurus meae , 
quam filiae semper dilexi loco , prae- 
stare me pudor non sinit. Tunc etiam 
legibus, quae servos alienos profu- 
gos , invitis dominis , vetant suscipi , 
prohibeor. Isto quoque fortunae nau- 
fragio Psyche perterrita , nec indi • 
pisci jam maritum volatilem quiens , 
tota spe salutis deposita, sic ipsa suas 
cogitationes consuluit: Jam quas pos- 

sunt alia meis aerumnis tentari vel 
adhiberi subsidia , cui ne dearum 
quidem, quamquam volentium, po- 
tuerunt prodesse suffragia? Quorsum 
itaque, tantis laqueis inclusa , vesti- 
gium porrigam ; quibusque tectis vel 
etiam tenebris abscondita , magnae 
V eneris inevitabiles oculos effugiam ? 
Quin igitur masculum tandem sumis 
animum , et cassae speculae renuntias 
fortiter , et ultroneam te dominae tuae 
reddis, et vel sera modestia saevientes 
impetus ejus mitigas ? Qui scias , an 
etiam , quem diu quaeritas , illic in do- 
mo matris reperias ? Sic ad dubium 
obsequium, immo ad certum exitium 
praeparata , principium futurae secuin 
meditabatur obsecrationis. At V enus 
terrenis remediis inquisitionis ab- 
nuens , coelum petit. Jubet instrui 
2 6 

currum , quem ei Y ulcanus subtili fa-r 
brica studiose poliverat , et ante tha- 
lami rudimentum nuptiale munus obr 
tulerat , limae tenuantis detrimento 
conspicuum , et ipsius auri damno 
pretiosum. De multis , quae circa cu- 
biculum dominae stabulant, proce- 
dunt qua tuor candidae columbae, et hi- 
laris incessibus picta colla torquentes, 
jugum gemmeum subeunt ; suscep- 
taque domina laetae subvolant. Cur- 
rum deae prosequentes gannitu con- 
strepenti lasciviunt passeres : ceterae , 
quae dulce cantitan t a ves , melleis mo» 
dulissuave resonantes, adventum deae 
praenuntiant. Cedunt nubes , et coe- 
lum filiae panditur : et summus aether 
cum gaudio suscipit deam. Nec ob^ 
vias aquilas , vel accipitres rapaces 
pertimescit magnae Veneris canora 

familia. Tunc se protinus ad regias 
Jovis arces dirigit , et petitu superbo 
Mercurii , dei vocalis, operae neces- 
sariam usuram postulat. Nec renuit 
Jovis caerulum supercilium. Tunc 
ovans illico , comitante etiam Mer- 
curio , Venus coelo demeat, eique 
sollicite serit verba : Frater Arcas , 
scis nempe sororem tuam Venerem 
sine Mercurii praesentia nil umquam 
fecisse : nec te praeterit utique quanto 
jam tempore delitescentem ancillam 
nequiverim reperire. Nil ergo super* 
est , quam tuo praeconio praemium 
investigationis publicitus edicere. 
Fac ergo mandatum matures meum, 
et indicia , quibus possit agnosci , 
manifeste designes ; ne, si quis occul- 
tationis illicitae crimen subierit, igno- 
rantiae se possit excusatione defende- 

re. Et simul dicens , libellum ei por- 
rigit, ubi Psyches nomen contineba- 
tur , et cetera. Quo facto , protinus 
domum secessit. Nec Mercurius omi- 
sit obsequium. Nam peromniumora 
populorum passim discurrens, sic 
mandatae praedicationis munus exse- 
quebatur : Si quis a fuga retrahere , 
vel occultam demonstrare poterit 
fugitivam regis filiam V eneris ancil- 
lam , nomine Psychen , conveniat 
retro metas Murtias Mercurium prae- 
dicatorem , accepturus indicinae no- 
mine ab ipsa Venere septem savia 
suavia , et unum blandientis appulsu 
linguae longe mellitum. Ad hunc mo- 
dum pronuntiante Mercurio , tanti 
praemii cupido certatim omnium 
mortalium studium arrexerat. Quae 
res nunc vel maxime sustulit Psyches 

omnem contationem. Jamque fores 
ejus dominse proximanti occurrit 
una de famulatione Veneris, nomine 

A 

Consuetudo : statimque , quantum 
maxime potuit , exclamat : Tandem , 
ancilla nequissima , dominam habere 
te scire coepisti ? An pro cetera mo- 
rum tuorum temeritate istud quoque 
nescire te fingis , quantos labores 
circa tuas inquisitiones sustinueri- 
mus ? Sed bene , quod meas potissi- 
mum manus incidisti , et inter Orci 
cancros jam ipsos adhaesisti , datura 
scilicet actutum contumaciae tantae 
poenas. Et audaciter in capillos ejus 
immissa manu , trahebat eam , nequa- 
quam renitentem. Quam ubi primum 
inductam , oblatamque sibi conspexit 
Venus , latissimum cachinnum extol- 
lit , et qualem solent ferventer irati : 


Digitlzed by Google 


caputque quatiens , et adscalpens 
aurem dexteram , Tandem , inquit , 
dignata es socrum tuam salutare? An 
potius maritum , qui vulnere tuo 
periclitatur , intervisere venisti? Sed 
esto secura : jam enim excipiam te , 
ut bonam nurum condecet. Et , Ubi , 
inquit , Sollicitudo atque Tristities , 
ancillae meae? Quibus introvocatis, 
torquendam tradidit eam. At illae 
sequentes herile praeceptum , Psy- 
chen misellam flagellis afflictam , et 
ceteris tormentis excruciatam , ite- 
rum dominae conspectui reddunt. 
Tunc rursus sublato risu Venus , Et 
ecce , inquit , nobis turgidi ventris 
sui lenocinio commovet miseratio- 
nem ; unde me praeclara sobole aviam 
beatam scilicet faciat. Felix vero ego , 
quae in ipso aetatis meae flore vocabor 

avia : et vilis ancillae filius nepos Y e- 
neris audiet. Quamquam inepta ego 
frustra filium dicam. Impares enim 
nuptiae , et praeterea in villa sine 
testibus , et patre non consentiente 
factae , legitimae non possunt videri : 
ac per hoc spurius iste nascetur ; si 
tamen partum omnino proferre te 
patiemur. His editis , involat eam , 
vestemque plurifariam diloricat : ca- 
pilloque discisso , et capite conquas- 
sato , graviter affligit, et, accepto 
frumento et hordeo , et milio , et pa- 
pavere , et cicere , et lente , et faba , 
commixtisque acervatim confusisque 
-in unum grumulum , sic ad illam : 
Videris enim mihi tam deformis an- 
cilla nullo alio , sed tantum sedulo 
ministerio amatores tuos promereri: 
jam ergo et ipsa frugem tuam peri- 

clitabor. Discerne seminum istorum 
passivam congeriem : singulisque 
granis rite dispositis, atque sejuga- 
tis , ante istam vesperam opus expe- 
ditum approbato mihi. Sic assignato 
tantorum seminum cumulo , ipsa coe- 
nae nuptiali concessit. Nec Psyche 
manus admolitur inconditae illi et 
inextricabili moli; sed immanitate 
praecepti consternata , silens obstu- 
pescit. Tunc formicula illa parvula , 
atque ruricola, certa tum difficultatis 
tantae , laborisque miserta contuber- 
nalis magni dei, socrusque saevitiam 
exsecrata , discurrens gnaviter con- 
vocat corrogatque cunctam formica- 
rum accolarum classem : Miseremini, 
terrae omniparentis agiles alumnae , 
miseremini , et Amoris uxori, puellae 
lepidae , periclitanti prompta veloci- 

tate succurrite. Ruunt aliae superque 
aliae sepedum populorum undae , 
summoque studio singulae granatim 
totum digerunt acervum : separa- 
timque distributis, dissilisque gene- 
ribus, e conspectu perniciter abeunt. 
Sed initio noctis e convivio nuptiali 
vino madens et fragrans balsama V e- 
nus remeat, totumque revincta cor- 
pus rpsis micantibus; visaque dili- 
gentia miri laboris, Non tuum, inquit, 
nequissima , nec tuarum manuum is- 
tud opus , sed illius cui tuo , immo et 
ipsius malo placuisti. Et , frusto ci- 
barii panis ei projecto , cubitum fa- 
cessit. Interim Cupido solus interio- 
ris domus unici cubiculi custodia 
clausus coercebatur acriter : partim , 
ne petulanti luxurie vulnus grava- 
ret ; partim > ne cum sua cupita con- 

veniret. Sic ergo distentis , et sub 
uno tecto separatis amatoribus, tetra 
nox exantlata. Sed Aurora commo- 
dum inequitante , vocatae Psychae 
Venus infit talia : Videsne illud ne- 
mus , quod fluvio praeterruenli ripis- 
que longis attenditur ; cujus imi gur- 
gites vicinum fontem respiciunt ? 
Oves ibi nitentes, aurique colore 
florentes , incustodito pastu vagan- 
tur. Inde dc coma pretiosi velleris 
floccum milii confestim quoquomodo 
quaesitum afferas censeo. Perrexit 
Psyche volenter , non obsequium 
quidem illa functura , sed requiem 
malorum praecipitio fluvialis rupis 
habitura. Sed inde de fluvio Musicae 
suavis nutricula , leni crepitu dulcis 
aurae divinitus inspirata , sic vatici- 
natur Arundo viridis : Psyche , tantis 

aerumnis exercita, neque tua miser- 
rima morte meas sanctas aquas pol- 
luas , nec vero contra formidabiles 
oves istius orae feras aditum; quoad 
de solis flagrantia mutuatae calorem , 
truci rabie solent efferri , comuque 
acuto , et fronte saxea , et nonnum- 
quam venenatis morsibus in exitium 
saevire mortalium ; sed dum meridies 
solis sedaverit vaporem , et pecua 
spiritus fluvialis serenitate conquie- 
verint, poteris sub illa procerissima 
platano , quae mecum simul unum 
fluentum bibit , latenter te abscon- 
dere : et cum primum mitigata furia 
laxaverint oves animum , percussis 
frondibus attigui nemoris, lanosum 
aurum reperies, quod passim stirpi- 
bus connexum obhaerescit. Sic Arun- 
do simplex et humana Psychen aeger- 

rimam salutem suam docebat. Nec 
auscultatu poenitendo diligenter in- 
structa illa , cessavit : sed observatis 
omnibus, furatrina facili, flaventis 
auri mollitie congestum gremium 
Veneri reportat. Nec tamen apud 
dominam saltem secundi laboris pe- 
riculum , secundum testimonium 
meruit ; sed contortis superciliis sub- 
ridens amarum , sic inquit : Nec me 
praeterit hujus quoque facti auctor 
adulterinus. Sed jam nunc ego sedulo 
periclitabor , an oppido forti animo 
singularique prudentia sis praedita. 
Videsne insistentem celsissimae illi 
rupi montis ardui verticem , de quo 
fontis atri fuscae defluunt undae, pro- 
ximaeque conceptaculo vallis inclusae 
slygias irrigant paludes , et rauca 
Cocyti fluenta nutriunt. Indidem 

mihi de summi fontis penila scaturi- 
gine rorem rigentem hauritum ista 
eonfestim deferto urnula. Sic aiens, 
crystallo dedolatum vasculum, in- 
super ei graviora comminata, tradi- 
dit. At illa studiose gradum celerans , 
montis extremum petit tumulum ; 
certe vel illic inventura vitae pessi- 
mae finem. Sed cum primum prae- 
dicti jugi conterminos locos appulit , 
videt rei vastae lethalem difficulta- 
tem. Namque saxum immani magni- 
tudine procerum , et inaccessa sale- 
britate lubricum , mediis e faucibus 
lapidis fontes horridos evomebat : 
qui statim proni foraminis lacunis 
editi , perque proclive delapsi , et 
angusti canalis exserto contecti tra- 
mite, proximam convallem latenter 
incidebant ; dextera laevaque cauti- 

bus cavatis proserpunt , et longa- 
colla porrecti saevi dracones , in- 
connivas vigiliae luminibus addictis, 
et in perpetuam lucem pupillis ex- 
cubantibus. Jamque et ipsae semet 
muniebant vocales ^quae. Jam et , 
Discede; et, Quid facis? Yide; et, 
Quid agis ? Cave ; et , Fuge ; et , 
Peribis ; subinde clamant. Sic im- 
possibilitate ipsa mutata in lapidem 
Psyche, quamvis praesens corpore , 
sensibus tamen aberat : et inextrica- 

i * 

bilis periculi mole prorsus obruta , 
lacry marum etiam extremo solatio 
carebat. Nec providentias bonae gra- 
ves oculos innocentis animae latuit 
aerumna. Nam supremi Jovis regalis 
ales illa, repente propansis utrim- 
que piniiis adfuit rapax aquila ; me- 
morque veteris obsequii , quo ductu 

Cupidinis Jovi pocillatorem pliry- 
gium sustulerat , opportunam ferens 
opera , deique numen in uxoris labo- 
ribus percolens , alti culminis diales 
vias deserit : et ob os puellae praevo- 
lans , incipit : At tu simplex alioquin , 
et expers rerum talium , sperasne te 
sanctissimi nec minus truculenti fon- 
tis vel unam stillam posse furari , vel 
omnino' contingere ? Diis etiam ipsi— 
que Jovi formidabiles aquas istas sty- 
. gias vel fando comperisti? quodque 
vos dejeratis per numina deorum , 
deos per Slygis majestatem solere? 
Sed cedo istam urnulam. Et protinus 
arreptam, completamque festinanter, 
libratisque pinnarum nutantium mo- 
libus , inter genas saevientium den- 
tium , et trisulca vibramina draco- 
num , remigium dextera laevaque 


Digitized by Google 


A P U L E I I 


76 

porrigens, violentes aquas , etut abi- 
ret innoxius praeminantes , excipit : 
commenta ob j ussum Y eneris petere, 
eique se praeministrare. Quare paulo 
facilior adeundi fuit copia. Sic ac- 
ceptam cum gaudio plenam urnulam 
Psyche Veneri citata retulit. Nec 
tamen nutum deae saevientis vel tunc 
expiare poluit. Nam sic eam , majora 
atque pejora flagilia comminans, 
appellat renidens exitiabile : Jam tu 
quidem videris maga quaedam mihi 
et alte prorsus malefica , quae talibus 
praeceptis meis obtemperasti gnavi- 
ter. Sed adhuc istud, mea pupula, 
ministrare debebis. Sume istam pyxi- 
dem : ( et dedit protinus ) et usque ad 
inferos et ipsius Orci ferales penates 
te dirige. Tunc conferens pyxidem 
Proserpinae , Petit de te Venus , di- 

cito , modicum de tua mittas ei for- 
mositate, vel ad unam saltem diecu- 
lam sufficiens. Nam quod habuit , 
dum filium curat aegrotum , con- 
sumpsit atque contrivit omne. Sed 
haud immaturius redito \ quia me 
necesse e3t indidem delibutam thea- 
trum deorum frequentare. Tunc Psy- 
che vel maxime sensit ultimas fortu- 
nas suas ; et , velamento rejecto , ad 
promptum exilium sese compelli ma- 
nifeste comperit. Quidni ? quas suis 
pedibus ultro ad Tartarum manes- 
que demeare cogeretur. Nec cunctata 
diutius , pergit ad quampiam turrim 
praealtam , indidem se datura prae- 
cipitem : sic enim rebatur , vel ad 
inferos recta atque pulcherrime sc 
posse descendere. Sed turris proru- 
pit in vocem subitam , et, Quid te. 

inquit , praecipitio , misella , quaeris 
exstinguere? quidque jam novissi- 
mo periculo laborique isto temere 
succumbis ? Nam , si spiritus corpore 
tuo semel fuerit sejugatus , ibis qui- 
dem profecto ad imum Tartarum, 
sed inde nullo pacto redire poteris. 
Mihi ausculta : Lacedaemon Achaiae 
nobilis civitas non longe sita est : 
hujus conterminam , deviis abditam 
locis , quaere Taenarum. Inibi spira- 
culum Ditis et per portas hiantes 
monstratur iter invium : cujus te 
limite transmeato viae simul com- 
miseris , jam canale directo perges 
ad ipsam Orci regiam. Sed non hac- 
tenus vacua debebis per illas tenebras 
incedere , sed offas polentae mulso 
concretas ambabus gestare manibus , 
at etiam in ipso ore duas ferre stipes. 

Jamque confecta bona parte morti- 
ferae viae , continuaberis claudum 
asinum lignorum gerulum , cum 
agasone simili : qui te rogitabit , 
decidentis sarcinae fusticulos aliquos 
porrigas ei ; sed tu nulla voce de- 
prompta, tacita praeterito. Nec mo- 
ra , cum ad flumen mortuum venies , 
cui praefectus Charon protinus expe- 
tens portorium , sic ad ripam ulte 
riorem sutili cymba deducit com- 
meantes. Ergo et inter mortuos ava- 
ritia vivit ? nec Charon ille , Ditis et 
paler, tantus deus, quidquara gratuito 
facit ; et pauper moriens viaticum 
debet quaerere; et, aes si forte prae 
manu non fuerit, nemo eum exspirare 
patietur ? Huic squalido seni dabi3 
nauli nomine de stipibus , quas fe- 
res , alteram : sic tamen ut ipse sua 

manu de tuo sumat ore. Nec secius 
tibi pigrum fluentum transmeanti 
quidam supernatans senex mortuus , 
putris attollens manus , orabit ut 
eum intra navigium trahas : nec tu 
tamenillicita afflectare pietate. Trans* 
ito fluvio, modicum te progressam 
textrices orabunt anus , telam struen- 
tes , manus paulisper accommodes : 
nec id tamen tibi contingere fas est. 
Nam haec omnia tibi et multa alia de 
Veneris insidiis orientur ut vel 
unam de manibus omittas offulam. 
Nec putes futile istud polentarium 
damnum leve. Altera enim perdita , 
lux haec tibi prorsus denegabitur. 
Canis namque pergrandis trijugo et 
satis amplo capite praeditus , immanis 
et formidabilis, conantibus oblatrans 
faucibus , mortuos , quibus jam nil 

mali po test facere , frustra territando* 
ante ipsum limen et atra atria Proser- 
pinae semper excubans, servat va- 
cuam Ditis domum. Hunc offrenatum 
unius offulae praeda , facile praeter- 
ibis ; ad ipsamque protinus Proserpi- 
nam introibis : quae te comiter exci- 
piet, ac benigne ; ut et molliter assi- 
dere , et prandium opipare suadeat 
sumere. Sed tu et humi reside , et 
panem sordidum petitum esto : dein- 
de nuntiato quid adveneris , suscep- 
toque quod offeretur * rursus re- 
means , canis saevitiem offula reliqua 
redime : ac deinde avaro navitae data, 
quam reservaveras stipem , transito- 
que ejus fluvio, recalcans priora ves- 
tigia , ad istum coelestium siderum 
redies chorum. Sed inter omnia, 
„ hoc observandum praecipue tibi cen- 

seo , ne velis aperire vel inspicere 
illam , quam feres , pyxidem : vet 
omnino formositatis divinae abditum 
cures thesaurum. Sic turris illa pro- 
spicua vaticinationis munus expli- 
cuit. Nec morata Psyche , pergit 
Taenarum : sumptisque rite stipibus 
illis et offulis , infernum decurrit 
meatum : transitoque per silentium 
asinario debili , et amnica stipe vec- 
tori data, neglecto supernatantis mor- 
tui desiderio , et spretis textricum 
subdolis precibus , et offulae cibo so- 
pita canis horrendi rabie, domum 
Proserpinae penetrat. Nec offerentis 
hospitae sedile delicatum , vel cibum 
beatum amplexa j sed ante pedes ejus 
residens humilis , cibario pane con- 
tenta, veneream pertulit legationem . 
Stafimque secreto repletam conclu - 

samque piyxidem suscipit , et offulae 
sequentis fraude caninis latratibus 
obseratis, residuaque navitae reddita 
stipe , longe vegetior ab inferis re- 
currit. Repetita igitur atque adorata 
candida ista luce , quamquam festi- 
nans obsequium terminare , mente 
capitur temeraria curiositate. Et ecce, 
inquit , inepta ego divinae formosita- 
tis gerula , quae ne tantillum quidem 
indidem mihi delibo , vel sic illi ama- 
tori meo formoso placitura. Et cum 
% 

dicto reserat pyxidem. Nec quid- - 
quam ibi rerum , nec formositas ulla , 
sed infernus somnus, ac vere stygius : 
qui statim cooperculo revelatus , in- 
vadit eam , crassaque soporis nebula 
cunctis ejus membris perfunditur , et 
in ipso vestigio ipsaque semita collap- 
sam possidet. Et jacebat immobilis , 

et nihil aliud, quapi dormiens cada- 
ver. Sed Cupido jam cicatrice solida 
revalescens , nec diutinam suae Psy- 
ches absentiam tolerans, per arctis- 
simam cubiculi , quo cohibebatur , 
elapsus fenestram , refectisque pinnis 
aliquanta quiete , longe velocius pro- 
volans , Psychen accurrit suam : de- 
tersoque somno curiose , et rursum 
in pristinam pyxidis sedem recon- 
dito , Psychen innoxio punctulo suae» 
sagittae suscitat. Et ecce , inquit , rur- 
sum perieras , misella , simili curio- 
sitate. Sedinterim quidem tu provin- 
ciam , quae tibi matris meae praecepto 
mandata est , exsequere gnaviter : 
cetera egomet videro. His dictis ama- 
tor levis in pinnas se dedit. Psyche 
vero confestim Yeneri munus re- 
portat Proserpinae. Interea Cupido 


Digitized by Google 


t 1 B E K •' V I. 85 

amore nimio peresus , et aEgra farie 
matris suae repentinam severitatem 
pertimescens , ad armile redit : alis- 
que pernicibus coeli penetrato ver- 
tice , magno Jovi supplicat , suam que 
causam probat. Tunc Jupiter , per- 
prensa Cupidinis buccula , manuque 
ad os suum relata , consaviat, atque 
sic ad illum, Licet tu, inquit , do- 
mine fili , numquain mihi concessu 
deum decretum servaris honorem : 
sed istud pectus meum , quo leges 
elementorum et vices siderum dis- 
ponuntur , convulneraris assiduis ic- 
tibus , crebrisque terrenae libidinis 
foedaveris casibus , contraque leges , 
et ipsam Juliam, disciplinamque pu- 
blicam turpibus adulteriis existima- 
tionem famamque meam laeseris , in 
serpentes , in ignes , in feras , in 
2 8 

aves et gregalia pecua serenos vultus 
meos sordide reformando; attamen 
modestiae meae memor , quodque in- 
ter istas meas manus creveris , cuncta 
perficiam : dum tamen scias , aemulos 
tuos cavere : ac, si qua nunc in terris 
puella praepollet pulchritudine , prae- 
sentis beneficii vicem per eam milii 
repensare te debere. Sic fatus , jubet 
Mercurium deos omnes ad concio- 
nem protinus convocare ; ac si qui 
coetu coelestium defuisset , in poenam 
decem millium nummum conventum » 
iri pronuntiare. Quo metu statim 
completo coelesti theatro , pro sede 
sublimi sedens procerus Jupiter , sic 
enuntiat : Dei conscripti Musarum 
albo , adulescentem istum , quod ma>* 
nibus meis alumnatus sim , profecto 
scitis omnes : cujus primae juventu- 

tis caloratos impetus freno quodam 
coercendos existimavi. Sat est quotis 
dianis eum fabulis ob adulteria cunc- 
tasque corruptelas infamatum. Tol- 
lenda est omnis occasio , et luxuria 
puerilis nuptialibus pedicis religan- 
da. Puellam elegit , et virginitate 
privavit : teneat, possideat, amplexus 
Psychen semper suis amoribus per- 
fruatur. Et ad V en erem collata facie , 
Nec tu , inquit , lilia , quidquam con- 
tristare : nec prosapiae tantae tuae , 
statuique de matrimonio mortali me- 
tuas. Jam faxo nuptias non impares , 
sed legitimas , et j ure civili congruas. 
Et illico per Mercurium arripi Psy- 
chen, et in coelum perduci jubet. 
Porrecto ambrosiae poculo , Sume , 
inquit , Psyche, et immorlalis esto : 
nec umquam digredietur a tuo nexu 

Cupido ; sed istae vobis erunt perpe* 
tuae nuptiae. Nec mora, cum ccena 
nuptialis affluens exhibetur. Accum- 
bebat summum torum maritus , Psy- 
chen gremio suo complexus. Sic et 
cum sua Junone Jupiter , ac deinde 
per ordinem toti dei. Tunc poculum 
nectaris Jovi quidem suus pocillator 
ille rusticus puer , ceteris vero Liber 
ministrabat. Y ul canus ccenam coque- 
bat : Horae rosis et ceteris floribus 
purpurabant omnia \ Gratiae sparge- 
bant balsama : Musae voce canora 
personabant : Apollo cantavit ad ci- 
tharam : Y enus suavi musicae suppari 
gressu formose saltavit. Scenasibi sic 
concinnata, ut Musae quidem chorum 
canerent , tibias inflaret Satyrus , et 
Paniscus ad fistulam diceret. Sic rite 
jPsyche convenit in manum Cupidi-t 

nis : et nascitur illis maluro partu fi- 
lia , quam Voluptatem nominamus. 
Sic captivae puellae delira et temu- 
lenta illa narrabat anicula. Sed ad- 
atans ego non procul dolebam me- 
liercules , quod pugillares et stylum 
non habebam , qui tam bellam fabel- 
lam praenotarem. Ecce , confecto 
nescio quo gravi praelio , latrones 
adveniunt onusti : nonnulli tamen 
animo promptiores , vulneratis domi 
relictis , et plagas recurantibus , ipsi 
ad reliquas occultatas in quadam spe- 
lunca sarcinas , ut aiebant , proficisci 
gestiunt : prandioque raptim tubur- 
cinato , me et equum vectores rerum 
illarum futuros fustibus exinde tun- 
dentes , prodeunt in viam : multisque 
clivis et amfractibus fatigatos , prope 
ipsam vesperam perducunt ad quam- 

piam speluncam : unde multis onus- 
tos rebus rursum , ne breviculo 
quidem tempore refectos , ociter 
reducunt : tantaque trepidatione fes- 
tinabant , ut me plagis multis obtun- 
dentes propellentesque , super lapi- 
dem propter viam positum dejice- 
rent. Unde crebris aeque ingestis 
ictibus , dextero crure et ungula 
sinistra me debilitatum , aegre ad 
exsurgendum compellunt. Et unus, 
Quousque , inquit , ruptum istum 
asellum , nunc etiam claudum , flus- 
tra pascemus? Et alius : Quid? quod et 
pessimo pede domum nostram acces- 
sit, nec quidquam idonei lucri exinde 
cepimus , sed vulnera et fortissimo- 
rum occisiones. Alius iterum : Certe 
ego cum primum sarcinas istas, quam- 
quam invitus , pertulerit , protinus 

eum , vulturiis gratissimum pabulum 
futurum , praecipitabo. Dum secum 
mitissimi homines altercant de mea 
nece , jam et domum perveneramus : 
nam timor ungulas mihi alas fecerat. 
Tum quae ferebamus amoliti prope- 
riter , nulla salutis nostrae cura ac ne 
meae quidem necis habita , comitibus 
adscitis , qui vulnerati remanserant, 
dudum recurrunt ; relaturi taedia, ut 
aiebant, nostrae tarditatis. Nec me 
tamen mediocris carpebat scrupu- 
lus , contemplatione comminatae mihi 
mortis ; et ipse mecum : Quid stas , 
o Luci, vel quid jam novissimum 
exspectas ? Mors , et haec acerbissi- 
ma , decreto latronum tibi comparata 
est; nec magno conatu res indiget. 
Vides istas rupinas proximas , et 
praeacutas in his prominentes silices , 

quae te pene ante , quam decideris > 
membratim dissipabunt. Nam et illa 
ipsa praeclara magia tua , vultum la- 
boresque tibi tantum asini , verum 
corium non asini crassum , sed hiru- 
dinis tenue membranulum circumde- 
dit. Quin igitur masculum tandem 
sumis animum , tuaeque saluti , dum 
licet , consulis? Habes summam op- 

4 

portunitatem fugae , dum latrones 
absjint. An custodiam anus semi- 
mortuae formidabis ? quam , licet 
claudi pedis tui calce unica , linire 
poteris. Sed quo gentium capessetur 
fuga, vel hospitium quis dabit? Haeo 
quidem inepta et prorsus asinina co^ 
gitatio. Quis enim viantium vectorem, 
suum non libenter auferat secum ? 
Et alacri statim nisu lorum , quo fu e-* 
ram destinatus , abrumpo j me que 

quadrupedi cursu proripio. Nec ta- 
men astutulae anus milvinos oculos 
effugere potui. Nam , ubi me con- 
spexit absolutum , capta super sexum 
et aetatem audacia , lorum prehendit , 
ac me deducere ac revocare conten- 
dit. Nec tamen ego, memor exitiabilis 
propositi latronum , pietate ulla com- 
moveor : sed incussis in eam poste- 
riorum pedum calcibus , protinus 
applodo terrae. At illa, quamvis hu- 
mi prostrata , loro tamen tenaciter 
inhaerebat j ut me procurrentem ali- 
quantisper tractu sui sequeretur. Et 
occipit statim clamosis ululatibus 
auxilium validioris manus implo- 
rare. Sed frustra fletibus cassum tu- 
multum commovebat : quippe cum 
nullus adforet qui suppetias ei ferre 
posset, nisi sola illa virgo captiva; 

quae vocis excitu procurrens , videt 
hercules memorandi spectaculi sce - 
nam , non tauro , sed asino depen- 
dentem Dircen aniculam ; sumptaque 
constantia virili , facinus audet pul- 
cherrimum. Extorto etenim loro ma- 
nibus ejus , me placitis gannitibus ab 
impetu revocatum gnaviter inscen- 
dit , et sic ad cursum rursum incitat. 
Ego simul voluntariae fugae voto , et 
liberandae virginis studio , sed et pla- 
garum suasu , quae me saepicule com- 
monebant, equestri celeritate, qua- 
drupedi cursu solum replaudens , 
virginis delicatas voculas adhinnire 
lentabam. Sed et scalpendi dorsi mei 
simulatione , nonnumquam obliquata 
cervice pedes decoros puellae basia- 
bam, Tunc illa suspirans altius, coe- 
lum que sollicito nutu petens , Yos , 

inquit , superi , tandem meis supre- 
mis periculis opem facite. Et tu , for- 
tuna’ durior, jam saevire desiste. Sat 
tibi miseris istis cruciatibus meis li- 
tatum est. Tuque praesidium meae 
libertatis , meaeque salutis , si me 
domum pervexeris incolumem , pa- 
rentibusque et formoso proco reddi- 
deris , quas tibi gratias perhibebo , 
quos honores habebo , quos cibos 
exhibebo ? Jam primum jubam istam 
tuam probe pectinatam , meis virgi- 
nalibus manibus. adornabo : frontem 
vero crispatam , prius decoriter dis- 
criminabo ; caudaeque setas, incuria 
lavacri congestas et horridas, compta 
diligentia perpolibo : monilibus bul- 
lisque te multis aureis inoculatum , 
veluli stellis sidereis relucentem , et 
gaudiispopularium pomparum o van • 

teni , sinu serico progestans nucleos 
edulia mitiora , te meum sospitato- 
rem quotidie saginabo. Sed nec inter 
cibos delicatos , et otium profundum , 
vitaeque totius beatitudinem , deerit 
tibi dignitas gloriosa. Nam memo- 
riam praesentis fortunae meae , divi- 
naeque providentiae , perpetua testa- 
tione signabo : et depictam in tabula 
fugae praesentis imaginem meae do- 
mus atrio dedicabo. Visetur, et in 
fabulis audietur , doctorumque stylis 
rudis perpetuabitur historia : Asino 

VECTORE VIRGO REGIA FUGIENS CAPTI*" 

vitatem. Accedes antiquis et ipse 
miraculis. Credemus etiam exemplo 
tuae veritatis , et Pliryxum arieti su- 
pernatasse, et Arionem delphino gu- 
bernasse, et Europam tauro supercu- 
basse. Quod si vere Jupiler mugivit 

in bovem , potest in asino meo latere 
aliquid , vel vultus hominis , vel fa- 
cies deorum. Dum haec idemtidem 
puella replicat , votisque crebros in- 
termiscet suspiritus , ad quoddam 
pervenimus trivium ; unde me ar- 
repto capistro dirigere dextrorsum 
magnopere gestiebat ; quod ad pa- 
rentes ejus ea scilicet iretur via. 
Sed ego gnarus , latrones illae ad re- 
liquas commeasse praedas, renitebar 
fortiter : atque sic in animo meo taci- 
tus expostulabam : Quid facis, infelix 
puella ? quid agis ? cur festinas ad 
Orcum ? quid meis pedibus facere 
contendis ? non enim te tantum , ve- 
rum etiam me perditum ibis. Sic nos 
diversa tendentes , et in causa finali , 
dc proprietate soli , imo viae ercis- 
cundae contendentes , rapinis suis 

onusti coram deprehendunt ipsi la- 
trones : et ad lunae splendorem jam 
inde longius cognitos , risu maligno 
salutant. Et unus e numero sic appel- 
lat : Quorsum istam festinanti vesti- 
gio lucubratis viam , nec noctis in- 
tempestae manes larvasque formida- 
tis? An tu, probissima puella , paren- 
tes tuos furtim intervisere properas? 
Sed nos et solitudini tuas praesidium 
perhibebimus , et compendiosum ad 
tuos iter monstrabimus. Et verbum 
injecta manu secutus, prenso loro 
retrorsum me circumtorquet : nec 
baculi nodosi , quem gerebat , suetis 
ictibus temperat. Tunc ingratis ad 
promptum recurrens exitium remi- 
niscor doloris ungulae , et occipio 
nutanti capite claudicare. Sed ecce , 
inquit ille , qui me retraxerat , rur- 

sum titubas et vacillas ? et putres isti 
tui pedes fugere possunt , ambulare 
nesciunt ? at paulo ante pinnatam 
Pegasi vincebas celeritatem. Dum sic 
mecum fustem quatiens benignus 
jocatur comes, jam domus eorum 
extremam loricam perveneramus. Et 
ecce , de quodam ramo procerae cu- 
pressus induta laqueum anus illa pen- 
debat. Quam quidem detractam pro- 
tinus, cum suo sibi funiculo devinc- 
tam , dedere praecipitem : puellaque 
statim distenta vinculis , ccenam , 
quam postuma diligentia praepara- 
verat infelix anicula , ferinis inva- 
dunt animis. Ac dum avida voracitate 
cuncta contruncant; jam incipiunt 
de nostra poena, suaque vindicia se- 
cum considerare. Et, ulpote in coetu 
turbulento, variae fuere sententiae; 

ut primus vivam cremari censeret 
puellam , secundus bestiis objici sua- 
deret, tertius patibulo suffigi jube- 
ret , quartus tormentis excarnificari 
praeciperet: certe calculo cunctorum 
utcumque mors ei fuerat destinata. 
Tunc unus , omnium sedato tumultu , 
placido sermone sic orsus est : Nec 
sectas collegii, nec mansuetudini sin- 
gulorum , ac ne meos quidem modes- 
tiae congruit , pati vos ultra modum 
delictique saevire terminum : nec fe- 
ras , nec cruces, nec ignes , nec tor- 
menta , ac ne mortis quidem maturate 
festinas tenebras arcessere. Meis ita- 
que consiliis auscultantes , vitam 
puellae , sed quam meretur, largimi- 
ni. Nec vos memoria deseruit utique 
quid jamdudum decreveritis de isto 
asino , semper pigro quidem , sed 

manducone summo , nunc etiam men- 
daci , fictae debilitatis, et virginalis 
fugae sequestro ministroque. Hunc 
igitur jugulare crastino placeat, to- 
tisque vacuefacto praecordiis , per 
mediam alvum nudam virginem , 
quam praetulit nobis , insuere ; ut 
sola facie prominente , ceterum cor- 
pus puellae nexu ferino coerceat : 
tunc super aliquod saxum scrupo- 
sum , insuticium et fartilem asinum 
exponere , et solis ardentibus vapo- 
ribus tradere. Sic enim cuncta, quae 
recte statuistis , ambo sustinebunt : et 
mortem asinus, quam pridem meruit ; 
et illa morsus ferarum , cum vermes 
membra laniabunt ; et ignis flagran- 
tiam, cum sol nimiis caloribus inflam- 
marit uterum ; et patibuli cruciatum, 
cum canes et vultures intima protra • 

hent viscera. Sed et ceteras ejus 
aerumnas et tormenta numerate. Mor- 
tuae bestiae ipsa vivens ventrem habi- 
tabit , tum fcetore nimio nares aestua- 
bit : inediae diutinae lethali fame 
tabescet ; nec suis saltem liberis ma- 
nibus mortem sibi fabricare poterit. 
Talibus dictis , non pedibus , sed totis 
animis latrones in ejus vadunt sen- 
tentiam. Quam meis tam magnis au- 
ribus accipiens, quid aliud quam 
meum crastinum deflebam cadaver? 

Sub diluculum matutinum unus la- 
tronum reliquis collegis renunciavit , 
quemadmodum illa quae contigerant in 
domo Milonis hypatini latrocinia et fa- 
cinora infanda , imputabantur Lucio 
Apuleio ; et quod nullus latronum super 
tanto scelere insimulabatur , sed solus 
Apuleius omnis facinoris auctor fuisse 
credebatur , quoniam nusquam compa- 
rebat. Quae audiens Apuleius in asinum 
transformatus , secum querebatur et me- 
dullitus ingemebat , quod pro insonte 
sons , pro innocente nocentissimus ha- 
beretur : nec causam suam agere posset. 
Inseruntur narratiunculae festivae : aga- 
sonis improbitas , et femineae fraudes 
graphice describuntur. 

Ut primum tenebris abjectis dies 
inalbebat, et candidum solis curri- 
culum cuncta collustrabat ; quidam 
de numero latronum pervenit : sic 
enim mutuae salutationis officium in- 
dicabat. Is in primo speluncae aditu 
residens , et ex anhelitu recepto spi- 
ritu , talem collegio suo nuntium fe- 
cit : Quod ad domum Milonis hypa- 
tini , quam proxime diripuimus , 
pertinet , discussa sollicitudine jam 
possumus esse securi. Postquam vos 
enim fortissimis viribus cunctis abla- 
tis , castra nostra remeastis : immixtus 
ego turbulis popularium , dolentique 
atque indignanti similis , arbitrabar 

super investigatione facti cujusmodi 
consilium caperent ; et an , et quate- 
nus latrones placeret inquiri : renun- 
tiaturus vobis , uti mandaveratis } 
omnia. Nec argumentis dubiis , sed 
rationibus probabilibus , congruo 
cunctae multitudinis consensu , nes- 
cio qui Lucius auctor manifestus faci* 
nons postulabatur : qui proximis 
diebus , fictis commendatitiis litteris , 
Miloni sese , virum commentitus bo- 
num , arctius conciliaverat; ut etiam 
hospitio susceptus * inter familiares 
intimos haberetur : plusculisque ibi- 
dem diebus demoratus , falsis amo- 
ribus ancillae Milonis animum irre- 
pens , januae claustra sedulo explora- 
verat , et ipsa membra , in quis omne 
patrimonium condi solebat, curiose 
perspexerat. Nec exiguum scele- 

rati monstrabatur indicium. Quippe 
cum eadem nocte sub ipso flagitii 
momento , idem profugisset , nec 
exinde usquam compareret : nam et 
praesidium fugae, quo velocius, frus- 
tratis insecutoribus , procul ac procul 
abderet sese , eidem facile suppedi- 
tasse. Equum namque illum suum 
candidum , vectorem futurum , du- 
xisse secum. Plane servum ejus ibi- 
dem in hospitio repertum , scelerum 
consiliorumque herilium futurum 
indicem , per magistratus in publi- 
cam custodiam receptum , et altera 
die tormentis vexatum pluribus , ac 
pene ad ultimam mortem excarnifi- 
catum , nihil quidquam rerum talium 
esse confessum , missos tamen in pa- 
triam Lucii illius multos numero vi- 
ros , qui reum poenas daturum scele- 

ris inquirerent. Haec eo narrante , 
veteris fortunae , et illius beati Lucii , 
_ praesentisque aerumnae et infelicis 
asini facta comparatione, medullitus 
ingemebam. Subibatque me , non de 
nihilo veteris piiscaeque doctrinae vi- 
ros finxisse ac pronuntiasse , ececam 
et prorsus exoculatam esse fortunam ; 
quae semper suas opes ad malos et 
indignos conferat : nec umquain ju- 
dicio quem quam mortalium eligat: 
immo vero cum his potissimum de- 
versetur, quos, procul si videret, 
fugere deberet : quodquexunctis est 
extremius , varias opiniones , immo 
contrarias nobis attribuat j ut et ma- 
lus boni viri fama glorietur, et in- 

nocentissimus contra noxiorum ore 

« 

plectatur. Ego denique , quem saevis- 
simus ejus impetus in bestiam, et 

extremae sortis quadrupedem de- 
duxerat , cuj usque casus etiam cuivis 
iniquissimo dolendus , atque mise- 
randus merito videretur , crimine 
latrocinii in hospitem mihi carissi- 
mum postulabar. Quod crimen non 
modo latrocinium , verum etiam par- 
ricidium quisque rectius nominaret. 
Nec mihi tamen licebat causam meam 
defendere, vel unico verbo saltem 
denegare. Denique ne mala conscien- 
tia tam scelesto crimini praesens vi- 
derer silentio consentire : hoc tantum 
✓ 7 

impatientia productus volui dicere , 
Non feci. Et verbum quidem praece- 
dens semel ac saepius immodice cla- 
mitavi , sequens vero nullo pacto 
disserere potui ; sed in prima remansi 
voce, et idemtidem boavi , Non, Non : 
quamquam nimia rotunditate pendu- 
2 IO 

las vibrassem labias. Sed quid ego 
pluribus de fortunae saevita te conque- 
ror ? quamquam nec istud puduit, 
me cura meo famulo raeoque vectore 
illo equo factum conservum atque 
conjugem. Talibus agitationibus fluc- 
tuantem , subiit me illa cura po- 
tior , qua statuto consilio latronum , 
manibus virginis decretam me victi- 
mam recordabar. Ventremque cre- 
bro suspiciens meum , jam misellam 


puellam parturiebam. Sed ille, qui 
commodum falsam de me notoriam 
pertulerat , expromptis mille aureis, 
quos insutu laciniae contexerat , quos- 
que variis viatoribus detractos , ut 
aiebat , pro sua frugalitate communi 
conferebat arcae ; infit etiam de salute 
commilitonum sollicite sciscitari. Co- 
gnitoque quosdam , immo vero for- 

tissimum quemque variis quidem , 
sed impigris casibus oppetisse ; sua- 
det tantisper pacatis itineribus , om- 
niumque praeliorum servatis indu- 
ciis , inquisitioni commilitonum po- 
tius insisteretur , et tirocinio novae 
juventutis, ad pristinae manus nu- 
merum martiae cohortis facies inte- 
graretur. Nam et invitos terrore com- 
pelli , et volentes praemio provocari 
posse : nec paucos humili servilique 
vitae renuntiantes, ad instar tyranni- 
cae potestatis , sectam suam conferre 
malle. Se quoque jamduduin pro sua 
parte quemdam convenisse hominem 
et statura procerum, et aetate juve- 
nem , et corpore vastum, et manu stre- 
nuum : eique suasisse ac denique per- 
suasisse , ut manus hebetatas diutina 
pigritia tandem referret ad frugem 

meliorem j bonoque secundae , dum 
posset , frueretur valetudinis ; nec 
manum validam erogandae stipi por- 
rigeret , sed hauriendo potius exer- 
ceret auro. Talibus dictis universim 
omnes assensere : el illum , qui jam 
comprobatus videretur , adscisci , et 
alios ad supplendum numerum vesti- 
gare statuunt. Tunc profectus , et 
paululum commoratus ille , perducit 
immanem quemdam juvenem , uli 
fuerat pollicitus, nescio an ulli prae- 
sentium comparandum. Nam praeter 
ceteram corporis molem , toto ver- 
tice cunctos antepollebat , et ei com- 
modum lanugo malis inserpebat : sed 
plane centunculis disparibus et male 
consarcinatis semiamictum : inter 
quos pectus et venter crustata cras- 
si tie reluctabant. Sic introgressus. 

Avete , inquit , fortissimo deo Marti 
clientes , mihique jam fidi commili- 
tones, et virum magnanimae viva- 
citatis volentem volentes accipite ; 
libentius vulnera corpore excipien- 
tem , quam aurum manu suscipien- 
tem : ipsa que morte , quam formi- 
dant alii , meliorem. Nec me putetis 
egenum , vel abj ectum ; neve de pan- 
nulis istis virtutes meas aestimetis. 
Nam praefui validissimae manui , to- 
tamque prorsus devastavi Mace- 
doniam. Ego sum praedo famosus, 
Haemus ille Thracius ; cuj us totae 
provinciae nomen horrescunt : patre 
Therone atque latrone inclyto pro- 
gnatus , humano sanguine nutritus , 
inlerque ipsos manipulos factionis 
educatus , heres et aemulus virtutis 
paternae. Sed omnem pristinam so- 

ciorura fortium multitudinem , ma- 
gnasque illas opes exiguo temporis 
amisi spatio . Nam procuratorem prin- 
cipis ducenaria perfunctum, dehinc 
fortuna tristiore decussum , praete- 
reuntem inopinato fueram aggressus. 
Sed rei noscendae carpo ordinem. 
Fuit quidam multis officiis in aula 
Caesaris clarus atque conspicuus , ipsi 
etiam probe spectatus. Hunc insimu- 
latum quorumdam astu , projecit ex- 
torrem saeviens invidia. Sed uxor 
ejus Pio tina, quaedam rarae fideiatque 
singularis pudicitiae femina , quae de- 
cimo partus stipendio viri familiam 
fundaverat , spretis atque contemptis 
urbicae luxuriae deliciis , fugientis 
comes , et infortuniis socia , tonso 
capillo , in masculinam faciem refor- 
mato habitu, pretiosissimis monilium 

et auro monetali zonis refertis in- 
cincta , inter ipsas custodientium mi- 
litum manus et gladios nudos intre- 
pida , cunctorum periculorum parti- 
ceps, et pro mariti salute pervigilem 
curam sustinens , ffirumnas assiduas 
ingenio masculo sustinebat. Jamque 
plurimis itinerum difficultatibus, ma- 
risque terroribus exantlatis , Zacyn- 
thum petebat : quam sors ei fatalis 
decreverat temporariam sedem. Sed 
cum primum littus actiacum , quo 
tunc Macedonia delapsi grassabamur, 
appulisset; nocte promota , tabernu- 
lam quamdam littori navique proxi- 
mam , vitatis maris fluctibus , incu- 
babant. Invadimus , et diripimus 
omnia. Nec tamen periculo levi ten- 
tati discessimus. Simul namque pri- 
mum sonum januae matrona percepit ; 

procurrens in cubiculum, clamori- 
bus inquietis cuncta miscuit : milites, 
suosque famulos nominarim , sed et 
omnem viciniam suppetiatum con- 
vocans : nisi quod pavore cunctorum, 
qui sibi quisque metuentes delites- 
cebant , effectum est , ut impune 
discederemus. Sed protinus sanctis- 
sima ( vera enim dicenda sunt ) et 
unicas fidei femina , bonis artibus 
gratiosa , precibus ad Cassaris numen 
porrectis, et marito reditum celerem, 
et aggressurae plenam vindictam im- 
petravit. Denique noluit esse Caesar 
Haemi latronis collegium ; et con- 
festim interiit. Tantum potest etiam 
nutus magni principis. Tota deni- 
que factione militarium vexillatio- 
num indagatu confecta atque concisa, 
ipse me furatus aegre > solus mediis 

Orci faucibus ad hunc evasi modum . 
Sumpta veste muliebri florida , in 
sinus flaccidos abundante, mitellaque 
textili contecto capite , calceis femi- 
neis albis illis et tenuibus inductus, et 
in sequiorem sexum insertus atque 
absconditus , asello spicas hordeaceas 
gerenti residens, per medias acies 
infesti militis transabii. Nam mulie- 
rem putantes asinariam , concede- 
bant liberos aditus : quippe cuin mihi 
etiam tunc depiles genae laevi pueri- 
tia splendicarent. Nec ab illa tamen 
paterna gloria vel mea virtute desci- 
vi , quamquam semitrepidus juxta 
mucrones martios constitutus; sed 
habitus alieni fallacia tectus, villas 
seu castella solus aggrediens , viati- 
culum mihi corrasi. Et diloricatis 
statim pannulis , in medium profudit 

duo millia aureorum. Et , En , in- 
quit , istam sportulam , immo vero 
dolem , vestro collegio libens , rae- 
que vobis ducem fidissimum , si ta- 
men non recusatis , offero : brevi 
temporis spatio lapideam istam do- 
mum vestram facturus auream. Nec 
mora, nec cunctatio; sed calculis om- 
nibus ducatum latrones unanimes ei 
deferunt : vestemque lautiusculam 
proferunt , sumeret. Abjecto cen- 
tunculo divite sic reformatus , et sin- 
gulos exosculatus, et in summo pul- 
vinari locatus, ccenaque et poculis 
magnis inauguratur. Tunc sermoni- 
bus mutuis de virginis fuga , deque 
mea vectura , et utrique destinata 
monstruosa morte cpgnoscit : et ubi 
locorum esset illa percontatus , de- 
duetusqup , visa ea , ut erat vinculis 

onusta, contorta et vituperanti nare 
discessit. Et , Non sura quidem tara 
brutus , vel certe temerarius , inquit , 
ut scitum vestrum inhibeam : sed ma- 
lae conscientiae reatum intra me susti- 
nebo ; si quod bonum mihi videtur , 
dissimulavero. Sed prius fiduciam , 
vestri causa sollicito mihi tribuite ; 
cum praesertim vobis , si sententia 
haec mea displicuerit, liceat rursus ad 
asinum redire. Nam ego arbitror la- 
trones , quique eorum recte sapiunt , 
nihil anteferre lucro debere suo , ac 
ne ipsam quidem saepe sibi et aliis 
damnosam ultionem. Ergo igitur si 
perdideritis in asino virginem , nihil 
amplius quam sine ullo compendio 
indignationem vestram exercueritis. 
Quin ego censeo deducendam eam 
ad quampiam civitatem ; ibique ve- 

nundandam. Nec enim levi pretio 
distrahi poterit talis aetatula. Nam et 
ipse quosdam lenones pridem cogni- 
tos habeo , quorum poterit unus ma- 
gnis equidem talentis , ut arbitror , 
puellam istam praestinare , condigne 
natalibus suis in fornicem processu- 
ram ; nec in similem fugam discur- 
suram : nonnihil etiam, cum lupa- 
nari servierit , vindictae vobis depen- 
suram. Hanc ex animo quidem meo 
sententiam conducibilem protuli; sed 
vos vestrorum estis consiliorum re- 
rumque domini. Sic ille latronum 
fisci advocatus nostram causam per- 
tulerat , virginis et asini sospitator 
egregius. Sed in diutina delibera- 
tione ceteri , cruciantes mora consilii 
mea praecordia , immo miserum spi- 
ritum , libentes tandem novitii la- 

tronis accedunt sententiae : et pro- 
tinus vinculis exsolvunt virginem. 
Quae quidem , simul viderat illum 
juvenem , fornicisque et lenonis au- 
dierat mentionem , coepit risu laetis- 
simo gestire ; ut mihi merito subiret 
vituperatio totius sexus ; cum vide- 
rem puellam , proci juvenis amore 
nuptiarumque castarum desiderio- 
simulato , lupanaris spurci sordidi- 
que subito delectari nomine. Et tunc 
quidem totarum mulierum secta mo- 
resque de asini pendebant judicio. 
Sed ille juvenis sermone repetito, 
Quin igitur , inquit , supplicatum 
Marti Comiti pergimus , et puellam 
simul vendituri , et socios indaga- 
turi ? Sed , ut video , nullum uspiam 
pecus sacrificatui , ac ne vinum quir 
dem potatui affatim vel sufficiens ha- 
2 11 

bemus. Decem itaque mihi legate co- 
mites , quis contentus proximum cas- 
tellum petam , inde vobis epulas sa- 
liares comparaturus. Sic eo profecto } 
ce'teri copiosum instruunt ignem , 
aramque cespite virenti Marti deo 
faciunt. Nec multo post adveniunt 
illi , vinarios utres ferentes , et gre- 
- gatim pecua comminantes. Unde prae- 
lectum grandem hircum , annosum 
et horricomem, Marti Secutori Co- 
mitique victimant ; et illico prandium 
fabricatur opipare. Tunc hospes ille, 
Non modo , inquit , expeditionum 
praedarumque , verum etiam volup- 
tatum vestrarum ducem me strenuum 
sentire debetis. Et aggressus insigni 
facilitate gnaviter cuncta praeminis- 
trat. Y errit , sternit , coquit , tuceta 
concinnat , apponit scitule ; sed prae- 

cipue poculis crebris grandibusque 
singulos ingurgitat. Interdum tamen, 
in simulatione promendi, quae posce- 
bat usus, ad puellam commeabat assi- 
due , partesque subreptas clanculo , 
et praegustatas a se potiones offerebat 
hilaris. At illa sumebat appetenter: 
et nonnumquam basiare volenti , 
promptis sa violis adlubescebat , quae 
res oppido mihi displicebat. Hem ! 
oblita es nuptiarum , tuique mutui 
cupitoris , puella virgo ? et illi , nes- 
cio cui , recenti marito , quem tibi 
parentes junxerant, hunc advenam 
cruentumque percussorem praepo- 
nis? Nec te conscientia stimulat ; sed 
affectione calcata , inter lanceas et 
gladios istos scortari tibi libet? Quod 
si quoquo modo ceteri latrones per- 
senserint , non rursum recurres ad 

asinum , et rursum exitium mihi pa- 
rabis? Revera ludis de alieno corio. 
Dum ista sycophanta ego mecum ma- 
xima cum indignatione disputo ; de 
verbis eorum quibusdam dubiis , sed 
non obscuris prudenti asino, cognos- 
co , non Haemum illum praedonem 
famosum , sed Tlepolemum sponsum 
puellae ipsius. Nam procedente ser- 
mone , paulo jam clarius , contempta 
mea praesentia , Bono animo esto , in- 
quit , Charite dulcissima : nam totos 
istos tuos hostes stalim captivos ha- 
bebis. Et instantia validiore vinum 
jam immixtum , sed modico tepefac- 
tum vapore , sauciis illis et crapula 
vinolentiaque madidis , ipse abste- 
mius non cessat impingere. Et, her- 
cules , suspicionem mihi fecit , quasi 
soporiferum quoddam venenum can- 

tharis immisceret illis. Cum deni- 
que omnes, sed prorsus omnes vi- 
no sepulti jacebant , parati morti , 
tunc nullo negotio arctissimis vin- 
culis impeditis , ac pro arbitrio suo 
constrictis illis , imposita dorso meo 
puella , dirigit gressum ad suam pa- 
triam. Quam simul accessimus *, tota 
civitas ad votivum conspectum ef- 
funditur*. Procurrunt parentes, alli- 
nes, clientes, alumni, famuli , Iseti 
faciem gaudio delibuti. Pompam 
cerneres omnis sexus , et omnis aeta- 
tis , novumque et , hercules , memo- 
randum spectamen , virginem asino 
triumphantem. Denique ipse etiam 
hilarior pro virili parte , ne prae- 
senti negotio , ut alienus , discre- 
parem ; porrectis auribus, profla- 
tisque naribus , rudivi fortiter , immo 

tonanti clamore personui. Et iliant 
thalamo receptam commode parentes 
sui fovebant : me vero cum ingenti 
jumentorum civiumque multitudine 
confestim retro Tlepolemus agebat , 
non invitum. Nam et alias curiosus * 
et tunc latronum captivitatis specta- 
tor optabam fieri : quos quidem col- 
ligatos adhuc vino magis , quam vin- 
culis , deprehendimus. Totis ergo 
prolatis erutisque rebus , et nobis 
auro argentoque et ceteris onus- 
tis , ipsos partim constrictos , uti 
fuerant, provolutosque in proximas 
rupinas praecipites dedere j alios vero 
suis sibi gladiis obtruncatos relique- 
re. Tali vindicia laeti et gaudentes , 
civitatem revenimus. Et illas quidem 
divitias publica custodela commisere, 
Tlepolemo puellam repetitam lege 

tradidere. Exin me suum sospitato- 
rem nuncupatum matrona prolixe cu- 
ritabat : ipsoque nuptiarum die prae- 
sepium meum hordeo passim repleri 
jubet , foenumque, camelo bactrinae 
sufficiens, apponi. Sed quas ego con- 
dignas Fotidi diras devotiones im- 
precer , quae me formavit non canem , 
sed asinum ? quippe cum viderem 
largissimae ccenae reliquiis rapinisque 
canes omnes inescatos atque disten- 
tos. Post unicam noctem , et rudi- 
menta Veneris, recens nupta gratias 
summas apud suos parentes ac mari- 
tum mihi meminisse non destitit : 
quoad summos illi promitterent ho- 
nores habituri mihi. Convocatis de- 
nique gravioribus amicis , consilium 
datur , quo potiffimum facto digne 
remunerarer. Placuerat uni , domi 

ine conclusum et otiosum , hordeo 
lecto fabaque et vicia saginari. Sed 
obtinuit alius, qui meae libertati pro- 
spexerat : suadens ut rurestribus po- 
tius campis in greges equinos las- 
civiens discurrerem , daturus domi- 
nis equarum inscensu generoso mul- 
tas mulas alumnas. Ergo igitur evo- 
cato statim armentario equisone , 
magna cum praefatione deducendus 
assignor. Et sane gaudens laelusque 
praecurrebam , sarcinis et ceteris one- 
ribus jam nunc renuncialurus : nac- 
taque libertate , veris initio pratis 
herbantibus, rosas utique repertu- 
rus aliquas. Subibat me tamen cum 
illa etiam frequens cogitatio ; quod 
tantis actis gratiis , honoribusque 
plurimis asino meo tributis , hu- 
mana facie recepta , multo tanto 

pluribus beneficiis honestarer. Sed 
ubi me procul a civitate gregarius 
ille perduxerat , nullae deliciae , ac 
ne ulla quidem libertas excipit. Nam 
protinus uxor ejus, avara quidem 
nequissima que illa mulier , molae 
machinariae subjugum me dedit ; 
frondosoque baculo subinde casti- 
gans , panem sibi suisque de meo pa- 
rabat corio. Nec tantum sui cibi grr- 
tia me fatigare contenta , vicinorum 
etiam frumenta mercenariis discur- 
sibus meis conterebat. Nec mihi mi- 
sero statuta saltem cibaria pro tantis 
praestabanlurlaboribus.Namquehor- 
deum meum , frictum , et sub eadem 
mola meis quassatum ambagibus , co- 
lonis proximis venditabat: mihi vero 
per diem laboriosae machinae attento, 
sub ipsa vespera furfures apponebat 

incretos ac sordidos, inultoque lapide 
salebrosos. Talibus aerumnis edomi- 
tum , novis fortuna saeva cruciatibus 
tradidit ; scilicet , ut , quod aiunt , 
domi forisque fortibus factis adoreae 
plenae gloriarer. Equinis armentis 
namque me congregem pastor egre- 
gius, mandati dominici serus auscul- 
tator , aliquando permisit. At ego 
tandem liber asinus , laetus et tripu- 
dians , gradu que molli gestiens , equas 
opportunissimas jam mihi concubi- 
nas futuras deligebam. Sed hic etiam 
spes hilarior in capitale processit exi- 
tium. Mares eniin ob admissuram 
Venerem pasti satianter ac diu sagi- 
nati , terribiles alioquin et utique 
quovis asino fortiores , de me me- 
tuentes sibi , et adulterio degeneri 
praecaventes , nec Hospitalis Jovis 

servato foedere , rivalem summo fu- 
rentes persequuntur odio. Hic elatis 
in altum vastis pectoribus, arduus 
capite, et sublimis vertice, primo- 
ribus in me pugillatur ungulis : ille 
terga pulposis torulis obesa conver- 
tens , postremis velitatur calcibus : 
alius hinnitu maligno comminatus , 
remulsis auribus , dentiumque can- 
dentium renudatis hastis , totum me 
commorsicat. Sic apud historiam de 
rege thracio legeram , qui miseros 
hospites ferinis equis suis lacerandos 
devorandosque porrigebat. Adeo 
praepotens ille tyrannus , sic parcus 
hordei fuit, ut edacium jumentorum 
famen corporum humanorum largi- 
tione sedaret. Ad eumdem modum 
distractus et ipse variis equorum in- 
cursibus , rursus molares illos cir- 

cuitus requirebam. Verum fortuna * 
meis cruciatibus insatiabilis , aliam 
denuo mihi pestem instruxit. Dele- 
gor enim ligno monte devehundo , 
puerque mihi praefectus imponitur , 
omnibus modis ille quidem puer de- 
terrimus. Nec me montis excelsi tan- 
tum arduum fatigabat jugum , nec 
saxeas tantum sudes incursando con 4 
tribam ungulas ; verum fustium quo- 
que crebris ictibus proclive dedo- 
labat ; ut usque plagarum milii me- 
dullaris insideret dolor , coxaeque 
dexterae semper ictus incutiens , et 
unum feriendo locum , dissipato co- 
rio , et vulneris latissimi facto fora- 
mine, immo fovea, vel etiam fenes- 
tra , nullus tamen desinebat idemti- 
dem vulnus sanguine delibutum ob- 
tundere. Lignorum vero tanto me 

premebat pondere , ut fascium molem 
elephanto , non asino paratam puta- 
res. Ille vero, quoties in alterum 
latus praeponderans declinarat sar- 
cina ; cum deberet potius gravantis 
ruinae fustes demere , et levata pau- 
lisper pressura sanare me , vel certe 
in alterum latus translatis peraequare : 
contra lapidibus additis insuper sic 
iniquitatem ponderis medebatur. Nec 
tamen post tantas meas clades , im- 
modico sarcinae pondere contentus , 
cum fluvium transcenderemus, qui 
forte praeter viam defluebat , pero^ 
nibus suis ab aquae madore consulens, 
ipse quoque insuper lumbos meos 
insiliens residebat j exiguum scilicet 
et ille tantae molis superpondium. At - 
si quo casu , limo coenoso ripae su- 
percilio lubricante , oneris impatien- 
2 12 

tia prolapsus deruissem ; cum de-* 
beret egregius agaso manum porri-* 
gere , capistro os suspendere , cauda 
me sublevare , certe tanti oneris par- 
tem , quoad resurgerem saltem , de- 
trahere ; nullitm quidem defesso mihi 
ferebat auxilium : sed occipiens a ca- 
pite , immo vero ab ipsis auribus , 
totum me compilabat , caedens fuste 
grandissimo; donec fomenti vice ipsae 
me plagae suscitarent. Idem mihi ta- 
lem etiam excogitavit perniciem. Spi- 
nas acerrimas , et punctu venenato 
virosas , tortili nodo in fascem con- 
strictas , caudae meae pensilem deli- 
gavit cruciatum ; ut incessu* meo 
commotae incitataeque , funestis acu- 
leis infestas me convulnerarent. Ergo 
igitur ancipili malo laborabam. Nam 
cum me cursu proripueram , fugiens 

acerbissimos incursus ; vehementiore 
nisu spinarum feriebar : si dolori 
parcens , paululum restitissem , pla- 
gis compellebar ad cursum. Nec quid- 
quam videbatur aliud excogitare 
puer ille nequissimus , quam ut me 
quoquo modo perditum iret. Idque 
jurans etiam nonnumquam commi- 
nabatur. Et plane fuit , quod ejus de- 
testabilem malitiam ad pejores co- 
natus stimularet. Nam quadam die , 
nimia ejus insolentia expugnata pa- 
tientia mea , calces in eum validas 
extuleram. Denique tale facinus in 
me comminiscitur. Stuppas sarcina 
me satis onustum , probeque funi- 
culis constrictum , producit in viam : 
deque proxima villula spirantem car- 
bunculum furatus , oneris in ipso 
meditullio reponit. Jamque fomento 

tenui calescens et enutritus ignis, surr- 
gebat in flammas , et totum me fu- 
nestus ardor invaserat; nec ullum 
pestis extremae suffugium , nec salutis 
aliquod apparet solatium : et ustrina 
talis moras non sustinens , meliora 
consilia praevertitur. Sed in rebus 
saevis affulsit fortunae nutus hilarior , 
nescio an futuris periculis me reser- 
vans, certe praesente statutaque morte 
liberans. Nam forte pluviae pridianae 
recens conceptaculum aquae lutulen- 
tae proximum conspicatus ; ibi memet 
improvido saltu totum abjicio ; flam- 
maque prorsus exstincta tandem , et 
pondere levatus , et exitio liberatus , 
evado. Sed ille deterrimus ac teme- 
rarius puer hic quoque suum nequis- 
simum factum in me retorsit ; gre- 
gariisque omnibus affrmavil , une 

sponte vicinorum foculos transeun- 
tem , titubante gradu prolapsum , 
ignem ultroneum arcessisse. Mihi et 
arridens addidit , Quousque ergo 
frustra pascemus ignigenum istum? 
Nec multis interjectis diebus, longe 
pej oribus me dolis petivit. Ligno 
enim , quod gerebam , in proximam 
casulam vendito , vacuum me ducens, 
jam se nequitiae meae proclamans im- 
parem ,miserrimuinque istud magis- 
terium renuens, querelas hujusce- 
modi concinnat : Videtis istum pi- 
grum tardissimumque et nimis asi- 
num ? me praeter cetera flagitia , 
nunc novis periculis etiam angit. Ut 
quemque enim viatorem prospexerit, 
sive illa sit scitula mulier , sive virgo 
nubilis , seu tener puellus ; sese , il- 
lico disturbato gestamine , nonnum- 

quam etiam ipsis stramentis abjectis,- 
furens incurrit , et homines amator 
talis appetit : et humi prostratis illis 
inhians, illicitas atque incognitas ten- 
lat libidines, et feminas volutatas , 
aversa Venere, invitat ad nuptias. 
Nam imaginem etiam savii mentien- 
do , ore improbo compulsat ac mor- 
sicat. Quae res nobis non mediocres 
lites atque jurgia , immo forsitan et 
crimina , pariet. Nunc etiam visa qua- 
dam honesta juvene , ligno , quod 
devehebat , abjecto dispersoque, in 
eam furiosos direxit impetus : et fes- 
tivus hic amasio humo sordida pro- 
stratam mulierem , ibidem incoram 
omnium gestiebat inscendere. Quod 
nisi ploratu questuque femineo con- 
clamatum viatorum praesidium ac- 
currisset , ac de mediis ungulis ip~ 

sius esset erepta , liberataque ; mi- 
sera illa compavita atque dirupta , 
ipsa quidem cruciabilem cladem sus- 
tinuisset 9 nobis vero poenale reli- 
quisset exitium. Talibus mendaciis 
admiscendo sermones alios , qui 
meum verecundum silentium vehe- 
mentius premerent , animos pasto- 
rum in meam perniciem atrociler 
suscitavit. Denique unus ex illis y 
Quin igitur publicum istum mari- 
tum , inquit , immo communem om- 
nium adulterum , illis suis monstruo- 
sis nuptiis condignam victimamus 
hostiam? et , Heus tu puer , ait , ob- 
truncato protinus eo , intestina qui- 
dem canibus nostris jacta ; ceteram 
vero carnem omnem operariorum 
ecenae reserva. Nam corium affirma- 
tum cineris inspersu dominis refe- 

remus: ej usque mortem de lupo fa- 
cile mentiemur. Sublata cunctatione, 
accusator ille meus noxius , ipse etiam 
pastoralis exsecutor sententiae, laetus, 
et meis insultans malis , calcisque 
illius admonitus , quam inefficacem 
fuisse mehercules doleo , protinus 
gladium cotis attritu parabat. Sed 
quidam de coetu illo rusticorum , 
Nefas , ait , tam bellum asinum sic 
enecare: et propter luxuriem lasci- 
viamque amatoriam criminatum , 
opera servitioque tam necessario ca- 
rere j cum alioquin, exsectis genita- 
libus , possit neque in Venerem ullo 
modo surgere , nosque omni metu 
periculi liberare ' x insuper etiam lon- 
ge crassior atque corpulentior effici. 
Multos ego scio non modo asinos iner- 
tes , verumetiam ferocissimos equos 

nimio libidinis calore laborantes , at- 
que ob id truces vesanosque , adhi- 
bita tali detestatione , mansuetos ac 
mansues exinde factos , et oneri fe- 
rundo non inhabiles , et ceteri mi- 
nisterii patientes. Denique , nisi vo- 
bis suadeo nolentibus, possim, spatio 
modico interjecto , quo mercatum 
proximum obire statui , petitis e de- 
mo ferramentis huic curae praepara- 
tis , ad vos actutum redire , trucem- 
que amatorem istum atque insuavem 
dissitis femoribus emasculare , et 
quovis vervece mitiorem efficere. 
Tali sententia mediis Orci manibus 
extractus , sed extremae poenae reser- 
vatus , maerebam ; et in novissima 
pnrte corporis totum me periturum 
deflebam. Inedia denique continua 
vel praecipiti ruina memet ipse quae- 

rebam exstinguere: moriturus equi- 
dem nihilominus , sed moriturus 
integer. Dumque in ista necis meae 
decontor electione : matutino me rur- 
sum puer ille peremptor meus contra 
montis suetum ducit vestigium. Jam- 
que me de cujusdam vastissimae ilicis 
ramo pendulo destinato , paululum 
viam supergressus ipse , securi li- 
gnum , quod deveheret , recidebat. 
E* ecce de proximo specu , vastum 
attollens caput , funesta proserpit 
ursa. Quam simul prospexi ; pavidus 
et repentina facie conterritus, totum 
corporis pondus in postremos popli- 
tes recello : arduaque cervice subli- 
miter elevata , lorum , quo tenebar, 
rumpo : meque protinus pernici fug® 
committo ; perque prona non tantum 
pedibus , verum etiam toto projecto 

corpore, propere devola tus, immitto 
me campis subpatentibus; ex summo 
studio fugiens immanem ursam , ur- 
saque pejorem illum puerum. Tunc 
quidam viator, solitarium vagum- 
que me respiciens , invadit : et pro- 
periter inscensum baculo , quem ge- 
rebat , obverberans , per obliquam 
ignaramque me ducebat viam. Nec 
invitus ego cursui me commodabam , 
relinquens atrocissimam virilitatis 
lanienam. Ceterum plagis non ma- 
gnopere commovebar ; quippe con- 
suetus concidi fustibus. Sed ilia for- 
tuna meis casibus pervicax , tam 
opportunum latibulum misera cele- 
ritate praeversa, novas instruxit in- 
sidias. Pastores enim mei , perditam 
sibi requirentes vacculam , variasque 
regiones peragrantes, occurrunt no- 

bis fortuito : statimque me cognitum , 
capistro prehensum attrahere ges- 
tiunt. Sed audacia valida resistens 
ille , fidem hominum deumque testa- 
batur. Quid me raptatis violenter? 
quid invaditis ? Ain ? te nos tracta- - 
mus incongrue , qui nostrum asinum 
furatus abducis? Quin potius effaris, 
ubi puerum ejusdem agasonem , ne- 
catum scilicet, occultaris? Etiliico 
detractus ad terram , pugnisque pul- 
satus , et calcibus contusus , infit de- 
jerans , nullum semet vidisse ducto- 
rem , sed plane concitatum , solutum , 
et solitarium , ob indicinae praemium 
occupasse; domino tamen suo resti- 
tuturum. Atque utinam ipse asinus , 
inquit , quem numquam profecto vi- 
dissem, vocem quiret humanam dare* 
meaeque testimonium innocentiae per- 

liibere posset ! profecto vos hujusce- 
modi omnis inj uriae pigeret. Sic asse- 
verans , nihil quidquam promove- 
bat. Nam collo constrictura reducunt 
eum pastores molesti contra montis 
illius silvosa nemora , unde lignum 
puer solebat egerere. Nec uspiam 
ruris reperiturilie; sed plane corpus 
ejus membratim laceratum, multis- 
que dispersum locis conspicitur. 
Quam rem procul dubio sentiebam 
ego illius ursae dentibus esse perfec- 
tam : et hercules dicerem , quod scie- 
bam , si loquendi copia suppeditaret. 
Sed , quod solum poteram , tacitus 
licet , serae vindictae gratulabar. Et 
cadaver quidem disjectis partibus 
tandem totum repertum , aegreque 
concinnatum , ibidem terrae dedere : 
meum vero Bellerophontem , abacto- 

rem indubitatum , cruentumque per- 
cussorem criminantes , ad casas inte- 
rim suas vinctum perducunt ; quoad 
renascenti d,ie sequenti deductus ad 
magistratum , ut aiebant , poenae red- 
deretur. Interim, dum puerum illum 
parentes sui plangoribus fletibusque 
querebantur , adveniens ecce rusti- 
cus , nequaquam promissum suum 
frustratus , destinatam sectionem 
meam flagitabat. Non est , inquit in- 
his unus , indidem praesens jactura 
nostra : sed plane crastino libet non 
tantum naturam , verum etiam caput 
quoque ipsum pessimo isto asino de- 
mere. Nec tibi ministerium deerit 
istorum. Hoc sic effectum est , ut in 
alterum diem clades differretur mea. 
At ego gratias agebam bono puero , 
quod saltem mortuus unam carnifici- 

nae meae dieculam donasset. Nec ta- 
men tantillum saltem gratulationi 
meae quietive spatium datum. Nam 
mater pueri , mortem deplorans acer- 
bam filii , fleta et lacrymosa , fusca- 
que veste contecta , ambabus manibus 
trahens cinerosam canitiem , ejulans , 
et exinde proclamans, stabulum ir- 
rumpit meum , tunsisque ac diver- 
beratis vehementer uberibus , inci- 
pit : Et nunc iste securus incumbens 
praesepio voracitati suae deservit , et 
insatiabilem profundumque ventrem 
semper esitando distendit : nec aerum- 
na? me® miseretur , vel detestabilem 
casum defuncti magistri recordatur; 
sed scilicet senectam infirmitatemque 
meam contemnit ac despicit , et im- 
pune se laturum tantum scelus cre- 
dit ? atque utcumque se praesumit 

innocentem . Est enim congruens pes- 
simis conatibus , contra noxiam con- 
scientiam sperare securitatem. Nam 
proh deum fidem , quadrupes ne- 
quissime ! licet precariam vocis usu- 
ram sumeres , cui tandem vel ineptis- 
simo persuadere possis , atrocitatem 
istam culpa vacare , cum propugnare 
pedibus et arcere morsibus misello 
puero potueris ? An ipsum quidem 
saepius incursare calcibus potuisti , 
moriturum vero defendere alacritate 
simili nequisti? Certedorso receptum 
auferres protinus , et infesti latronis 
cruentis manibus eriperes : postre- 
mum , deserto derelictoque illo con- 
servo , magistro , comite , pastore , 
non solus aufugeres. An ignoras , eos 
etiam , qui morituris auxilium salu- 
tare denegarint , quod contra bonos 

mores idipsum fecerint , solere pu- 
niri ? Sed non diutius meis cladibus-’ 
laetaberis , homicida. Senties , effi- 
ciam , misero dolori naturales vires 
adesse. Et cum dicto subsertis manir 
bus exsolvit suam sibi fasciam , pe- 
desque meos singulalim illigans , in- 
didem constringit arctissime; scili- 
cet, ne quod vindictae meae superesset 
praesidium. Et pertica, qua stabuli 
fores affirmari solebant , arrepta , non 
prius me desiit obtundere , quam vic- 
tis fessisque viribus , suopte pondere 
degravatus , manibus ej us fustis esset 
eia psus . Tunc de brachiorum suorum 
cita fatigatione conquesta , procurrit 
ad focum ; ardentemque titionem ge- 
rens , mediis inguinibus obtrudit ; 
donec solo , quod restabat , praesidio 
nisus, liquidissimo fimo strictim eges- 

to , faciem atque oculos ejus confoe- 
dassem : qua coecitate atque faetore 
tandem fugata est a me pernicies. 
Ceterum titione delirantis Altheee 
Meleager asinus interisset. 

Nex mariti Charites miseranda , exo- 
culatio amatoris Thrasylli facta per Cha- 
ritem , ultronea puellae mors : mutatio 
domini, enarratio sacerdotum deae Syriae 

Noctis gallicinio , venit quidam 
juvenis proxima villula, ut quidem 
mihi videbatur , unus ex famulis 
Charites, puellae illius, quae mecum 
apud latrones pares aerumnas exant- 
laverat. Is de ejus exitio , et domus 
totius infortunio mira ac nefanda , 
ignem propter assidens inter conser- 
vorum frequentiam, sic annuntiabat : ’ 
Equisones , opilionesque, et bubse- 
quae, fuit Charite nobis quam misella, 
et quidem casu gravissimo : nec vero 
incomitata manes adivit. Sed ut cunc- 
ta noritis, referam vobis a capite quae 
gesta sunt , quaeque possent merito 
doctiores , quibus stylum fortuna 

subministrat , in historiae specimen 
chartis involvere. Erat in proxima 
civitate juvenis, natalibus praenobi- 
lis , loco clarus , et pecuniae simul 
satis locuples, sed luxuriae popina- 
lis, scortisque et diurnis potationi- 
bus exercitatus , atque ob id factioni- 
bus latronum male sociatus , necnon 
etiam manus infectus humano cruore, 
Thrasyllus nomine. Idque sic erat : 
et fama dicebat. Hic , cum primum 
Charite nubendo maturuisset , inter 
praecipuos procos , summo studio 
petitionis ejus munus obierat. Et 
quamquam ceteris omnibus id genu* 
viris antistaret , eximiisque mune- 
ribus parentum invitaret judicium ; 
morum tamen improbatus , repulsae 
contumelia fuerat aspersus. Ac dum 
herilis puella in boni Tlepolemi ma- 


Digitized by Google 


LIBER Vlir. i 55 

nura venerat , firmiter deorsus de- 
lapsum nutriens amorem , et denegati 
thalami permiscens indignationem , 
cruento facinori quaerebat accessum. 
Nactus denique praesentiae suae tem- 
pestivam occasionem , sceleri , quod 
diu cogitarat , accingitur. Ac die , 
quo praedonum infestis mucronibus 
puella fuerat astu virlutibusque spon- 
si sui liberata , turbae gratulandum , 
exsultans insigniter, permiscuit scse , 
salutique praesenti, ac futurae soboli 
novorum maritorum gaudibundus , 
ad honorem splendidae prosapiae , 
inter praecipuoshospites domum nos- 
tram receptus , occultato consilio 
sceleris , amici fidelissimi personam 
mentiebatur. Jamque sermonibus as- 
siduis , et conversatione frequenti , 
nonnumquam etiam ccena poculo- 

que communi , carior cariorque fac- 
tus , in profundam ruinam Cupidi- 
nis sese paula tim nescius praecipita- 
verat. Quidni ? cum flamma saevi 
Amoris parva quidem primo vapore 
delectet ; sed fomento consuetudinis 
exaestuans , immodicis ardoribus to- 
tos adurat homines. Diu denique de- 
liberaverat secum Thrasyllus , quo 
vel clandestinis colloquiis opportu- 
num reperiret locum , et adulterinae 
Veneris magis magisque praeclusos 
aditus copia custodientium cerneret , 
novaeque atque gliscentis affectionis 
firmissimum vinculum non posse dis- 
sociari perspiceret, et puellae, si vel- 
let , quamquam velle non posset , 
furatrinae conjugalis incommodaret 
rudimentum : et tamen ad hoc ip- 
sum , quod non potest, contentiosa 

pernicie , quasi posset , impellitur. 
Quod nunc arduum factu putatur, 
amore per dies roborato , facile vi- 
detur effectu. Spectate denique ; sed 
oro , sollicitis animis intendite , quor- 
sum furiosae libidinis proruperit im- 
petus. Die quadam venatum Tlepo- 
lemus assumpto Thrasyllo petebat , 
indagaturus feras. Si quid tamen in 
capreis feritatis est. Nec enim Charile 
maritum suum quaerere patiebatur 
bestias armatas dente vel cornu. Jam- 
que apud frondosum tumulum , ra- 
morumque densis tegminibus um- 
brosum , prospectu vestigatorum ob- 
septis campis , canes venationis in- 
dagini generosae , mandato , cubili 
residentes invaderent bestias , immit- 
tuntur : statimque solertis disciplinae 
memores , partitae totos praecingunt 

aditus j tacitaque prius servata mus- 
sitatione , signo sibi repentino red- 
dito , latratibus fervidis dissonisque 
miscent omnia. Nec ulla caprea, nec 
pavens daraula, nec prae ceteris feris 
mitior cerva ; sed aper immanis atque 
invisitatus exsurgit , toris callosae cu- 
tis obesus , pilis inhorrentibus corio 
squalidus , setis insurgentibus spinae 
hispidus, dentibus attritu sonaci spu- 
meus , oculis aspectu minaci flam- 
meus , impetu saevo frementis oris 
totus fulmineus. Et primum quidem 
canum procaciores , quae cominus 
contulerant vestigium , genis hac illae 
jactatis , consectas interficit j dein 
calcata retiola , qua primos impetus 
reduxerat , transabiit. Et nos quidem 
cuncti pavore deterriti , et alio quin 
innoxiis venationibus consueti , tunc 

etiam inermes atque immuniti , tegu- 
mentis frondis et arboribus latenter 
abscondimur. Thrasyllus vero nac- 
tus fraudium opportunum decipu- 
lum , sic Tiepolemum captiose com- 
pellat ; Quid stupore confusi , vel 
etiam cassa formidine similes humi- 
litati servorum istorum , vel in mo- 
dum pavoris feminei dejecti , tam 
opimam praedam mediis manibus 
amittimus? Quin equos inscendimus? 
Quin ocius indipiscimur? et cape ve- 
nabulum , et ego sumo lanceam. Nec 
tantillum morati , protinus insiliunt 
equos , ex summo studio bestiam in- 
sequentes. Nec tamen illa genuini 
vigoris oblita , retorquet impetum : 
sed incendio ferocitatis ardescens, 
dente compulsu , quem primum in- 
siliat , contabunda rimatur. Sed prior 

Tlepolemiis jaculum , quod gerfebat , 
insuper dorsum bestiae contorsit. At 
Thrasyllus ferae quidem pepercit; 
sed equi, quo vehebatur TLepolemus, 
postremos poplites , lancea feriens , 
amputat. Quadrupes recidens , qua 
sanguis effluxerat , toto tergo supi- 
natus , invitus dominum suum devol- ' 
vit ad terram. Nec diu , et eum furens 
aper invadit jacentem; ac primo 
lacinias ejus, mox ipsum resurgen- 
tem multo dente laniavit. Nec coepti 
nefarii bonum piguit amicum , vel 
suae saevitiae litatum saltem tanto pe- 
riculo cernens, potuit expleri; sed 
percito atque plagosa vulnera conte- 
genti , suumque auxilium miseriter 
roganti , per femur dexterum lan- 
ceam immisit : tanto ille quidem fi- 
dentius , quanto crederet ferri vul- 

aera similia futura prosectu dentium. 
Necnon tamen ipsam quoque bestiam 
facili manu transadigit. Ad hunc mo- 
dum defuncto juvene , exciti latibulo 
suo quisque familia maesta concurri- 
mus. At ille quamquam perfecto vo- 
to, prostrato inimico , laetus ageret; 
vultu tamen gaudium tegit , et fron- 
tem asseverat , dolorem simulat : et 
cadaver , quod ipse fecerat , avide 
ciroumplexus , omnia quidem lugen- 
tium officia soler ter affingit; sed solae 
lacrymae procedere noluerunt. Sic 
ad nostri similitudinem , qui vere la- 
mentabamur , conformatus , manus 
suas culpam mentiens bestiae dabat. 
Nec dum satis scelere transacto fama 
dilabitur , et cursus primos ad domum 
Tlepolemi detorquet , et aures infe- 
licis nuptae percutit. Quae quidem si- 


162 a P U L E I I 


mul percepit talem nuntium , qualem 
non audiet alium ; amens , et vecordia 
percita , cursuque bacchata furibun- 
do , per plateas populosas et arva 
rurestria fertur , insana voce casum 
mariti quiritans. Confluunt civium 
maestae catervae; sequuntur obvii om- 
nes dolore sociato : civitas cuncta va- 
cuatur studio visionis. Et ecce mariti 
cadaver accurrit , labantique spiritu 
totam se super corpus effudit : ac 
penissime ibidem , quam devoverat 
ei , reddidit animam : sed aegre ma- 
nibus erecta suorum , invita remansit 
in vita. Funus vero , toto feralem 
pompam prosequente populo , de- 
ducitur ad sepulturam. Sed Thra- 
syllus nimium clamare, plangere : et 
quas in primo maerore lacrymas non 
habebat, jam scilicet crescente gau» 

dio reddere , et multis caritatis no- 
minibus veritatem ipsam fallere. Il- 
lum amicum , coaetaneum , contu- 
bernalem , fratrem denique , addito 
nomine lugubri, ciere : nec non in- 
terdum manus Charites a pulsandis 
uberibus amovere : luctum sedare, 
ejulatum coercere : verbis palpanti- 
bus stimulum doloris obtundere : va- 
riis exemplis multivagi casus solatia 
nectere : cunctis tamen mentitae pie- 
tatis officiis studium contrectandae 
mulieris adhibere , odiosumque amo- 
rem suum perperam delectando nu- 
trire. Sed officiis inferialibus statim 
expletis , puella protinus festinat ad 
maritum suum demeare j cunctasque 
prorsus pertentat vias; certe illam 
lenem otiosamque , nec telis ullis in- 
digentem , sed placide quieti consi- 

milem : inedia denique misera et in- 
curia squalida tenebris imis abscon- 
dita jam cum luce transegerat. Sed 
Thrasyllus instantia pervicaci , par- 
tim per semetipsum , partim per ce- 
teros familiares ac necessarios ipsos 
denique puellae parentes extorquet 
tandem jam lurore et illuvie pene 
collapsa membra lavacro , cibo deni- 
que confoveret. At illa parentum 
suorum alioquin reverens , invita 
quidem , yerum religiosae necessitati 
succumbens , vultu non quidem hi- 
laro , verum paulo sereniore obiens , 
u t j ubebatur, viventium munia, pror • 
sus in pectore , sed immo vero peni- 
tis in medullis , luctu ac maerore car- 
pebat animum : et dies totos tolasque 
noctes insumebat luctuoso desiderio : 
et imaginem defuncti , quam ad ha- 

bitum dei Liberi formarat , affixo 
servitio divinis percolens honoribus , 
ipso sese solatio cruciabat. Thrasyllus 
vero , praeceps alioquin , et de ipso 
nomine temerarius , priusquam do- 
lorem lacrymae satiarent , et percitae 
mentis resideret furor, et in sese ni- 
mietatis senio facesseret luctus ; ad- 
huc ilentem maritum, adhuc vestes 
lacerantem, adhuc capillos distrahen- 
tem , non dubitavit de nuptiis conve- 
nire , et impudentiae labe tacita pec- 
toris sui secreta , fraudesque ineffa- 
biles detegere. Sed Charite vocem 
nefandam et horruit , et detestata est: 
et velut gravi tonitru , procellaque 
sideris , vel etiam ipso Diali fulmine 
percussa , corruit corpus , et obnubi- 
lavit animam. Sed intervallo reva- 
lescente paulatim spiritu , ferinos 

rugitus reiterans, et jam scenam 
pessimi Thrasylli perspiciens , ad 
limam consilii, desiderium petitoris 
distulit. Tunc inter moras umbra illa 
misere trucidati Tlepolemi , sanie 
cruentam et pallore deformem attol- 
lens faciem , quietem pudicam inter- 
pellat uxoris : Mi conjux, quod tibi 
prorsus ab alio dici non licebit , et si 
pectori tuo jam permanet nostri me- 
moria , vel acerbae mortis meae casus 
foedus caritatis intercidit ; quovis 
alio felicius maritare : modo ne in 


Thrasylli manum sacrilegam conve- 
nias ; neve sermonem conferas , nec 
mensam accumbas , nec toro acquies- 
cas. Fuge mei percussoris cruentam 
dexteram ; noli parricidio nuptias 
auspicari. Vulnera illa , quorum san- 
guinem tuae lacrymae proluere , non 

sunt tota dentium vulnera. Lancea 
mali Thrasylli me tibi fecit alienum. 

Et addit cetera , omnem que scenam / 
sceleris illuminat. At illa , ut primum 
maesta conniverat, toro faciem im- 
pressa, etiam nunc dormiens, lacry- 
mis emanantibus genas cohumidat; 
et velut quodam tormento inquieta 
quiete excussa , luctu redintegrato , 
prolixum ejulat : discissaque inte- 
rula , decora brachia saevientibus pal- 
mulis converberat. Nec tamen cum 
quoquam participatis nocturnis ima- 
ginibus , sed indicio facinoris prorsus 
dissimulato , et nequissimum percus- 
sorem punire, et aerumnabili vitae sese 
subtrahere tacita decernit. Ecce rur- 
sus improvidae voluptatis detestabilis 
petitor , aures obseratas de nuptiis 
obtundens , aderat. Sed illa clemen ter 

aspernata sermonem Thrasylli , astu 
que miro personata , instanter gar- 
rienti submisseque deprecanti , Ad- 
huc , inquit , tui fratris meique ca- 
rissimi mariti facies pulchra illa in 
meis deversatur oculis : adhuc odor 
cinnameus ambrosii corporis per na- 
res meas percurrit : adhuc formosus 
Tlepolemus in meo vivit pectore. 
Boni ergo et optimi consules , siluclu 
legitimo miserrimae feminae necessa- 
rium concesseris tempus ; quoad re- 
siduis mensibus spatium 'reliquum 
compleatur anni. Quae res cum meum 
pudorem, tum etiam tuum salutare 
commodum respicit : ne forte imma- 
turitate nuptiarum , indignatione j us- 
ta inanes acerbos marili ad exitium 
salutis tuae suscitemus. Nec isto ser- 
mone Thrasyllus sobriefactus, vel 

8altem tempestiva pollicitatione re- 
creatus , idemtidem pergit linguae 
sauciantis susurros improbos inurge- 
re ; quoad simulanter revicta Cha- 
rite , suscipit : Istud equidem , certe 
magnopere deprecanti , concedas ne- 
cesse est , mi Thrasylle , ut inter- 
dum taciti clandestinos coitus obea- 
mus ; nec quisquam persentiscat fa- 
miliarium , quoad dies reliquos me- 
tiatur annus. Promissioni fallaciosae 
mulieris oppressus succubuit Thra- 
syllus : et prolixe consentit de furti- 
vo concubitu; noctemque et opertas 
exoptat ultro tenebras , uno potiundi 
studio postponens omnia. Sed heus 
tu , inquit Charite , quam probe veste 
contectus, omnique comite viduatus, 
prima vigilia fores meas tacitus acce- 
das, unoque sibilo contentus , nutri- 

cem istam meam opperiare ; quae 
claustris adhaerens , excubabit adven- 
tui tuo. Nec secius, patefactis aedibus, 
acceptum te nullo lumine conscio, ad 
meum perducet cubiculum. Placuit 
Thrasyllo scena feralium nuptiarum. 
Nec sequius aliquid suspicatus , sed 
exspectatione turbidus , de diei tan- 
tum spatio et vesperas mora quere- 
batur. Sed ubi sol tandem nocti de- 
cessit , ex imperio Charites ador- 
natus , et nutricis captiosa vigilia 
acceptus, irrepit cubiculum , pronus 
spei. Tunc anus , de jussu dominas , 
blandiens ei , furtim depromptis ca- 
licibus , et oenophoro , quod immix- 
tum vino soporiferum gerebat vene- 
num , crebris potionibus avide ac 
secure haurientem, mentita dominas 
tarditate, quasi parentem assideret 

aegrotum, facile sepelivit ad somnum. 
Jamque eo ad omnes injurias exposi- 
to ac supinato , introvocata Charite , 
masculis animis impetu que diro fre- 
mens invadit , ac supersistit sicarium. 
En , inquit , fidus conjugis mei co- 
mes ! En venator egregius ! En carus 
mariti ! haec est illa dextera, quae 
meum sanguinem fudit : hoc pectus, 
quod fraudulentas ambages in meuin 
concinnavit exitium : oculi isti , qui- 
bus male placui : qui quodammodo 
tamen jam futuras tenebras auspi- 
cantes , venientes pennas antecedunt. 
Quiesce securus, beate somnia ; non 
ego te gladio , non ferro petam. Ab- 
sit , ut velim simili mortis genere cum 
marito meo coaequeris. Vivo tibi mo* 
rientur oculi , nec quidquam videbis 
nisi dormiens. Faxo , feliciorem non 

cem inimici tui, quam vitam tuam 
sentias. Lumen certe non videbis , 
manu comitis indigebis : Charitem 
non tenebis ; nuptias non frueris : nec 
mortis quiete recreaberis , nec vitae 
voluptate laetaberis ; sed incertum 
simulacrum errabis inter Orcum et 
solem : diu quaeres dexteram, quae 
tuas expugnavit pupulas ; quodque 
est in aerumna miserrimum , nescies 
de quo queraris. At ego sepulcrum 
mei Tlepolemi tuo luminum cruore 
litabo , et sanctis manibus ejus istis 
oculis parentabo. Sed quid mora tem- 
poris dignum cruciatum lucraris , et 
meos forsitan tibi pestiferos imagina- 
ris amplexus? Relictis somnolentis 
tenebris ad aliam poenalem evigila 
caliginem. Attolle vacuam faciem : 
vindictam recognosce : infortunium 

intellige : aerumnas computa. Sic pu- 
dicae mulieri tui placuere oculi ; sic 
faces nuptiales tuos illuminarunt tha- 
lamos. Ultrices habebis praevias, et or- 
bitatem comitem , et perpetuae con- 
scientiae stimulum. Ad hunc modum 
vaticinata mulier, acu crinali capite 
deprompta , Thrasylli convulnerat 
tota lumina; cumque prorsus exocu- 
latum relinquens , dum dolore nescio 
crapulam cum somno discutit ; ar- 
repto nudo gladio , quo se Tlepole- 
mus solebat incingere , per mediam 
civitatem cursu furioso proripit se. 
Procul dubio nescio quod scelus ges- 
tiens , recta monumentum mariti 
contendit. At nos, et omnis popu- 
lus , nudatis totis aedibus, studiose 
consequimur : hortati mutuo ferrum 
vesanis extorquere manibus. Sed 

Charite capulum Tlepolemi propter 
assistens, gladioque fulgenti singulos 
abigens , ubi fletus uberes et lamen- 
tationes varias cunctorum intuetur, 

i 

Abjicite , inquit , importunas lacry- 
mas, abjicite luctum meis virtutibus 
alienum. Vindicavi in mei mariti 
cruentum peremptorem : punita sum 
funestum nuptiarum mearum prae- 
donem. Jam tempus est , ut isto gla- 
dio deorsus ad meum Tlepolemum 
viam quaeram. Et , enarratis ordine 
singulis , quae sibi per somnium nun- 
tiaverat maritus , quoque astu Thra- 
syllum inductum petiisset , ferro sub 
papillam dexteram transadacto con- 
corruit: et in suo sibi pervolutata 
sanguine , postremo balbutiens in- 
certo sermone , perefflavit animam 
virilem. Tunc propere familiares , 

miserae Charites accuratissime cor- 
pus ablutum , in unita sepultura ibi- 
dem marito perpetuam conjugem 
reddidere. Thrasyllus vero , cognitis 
omnibus, nequiens idoneum exitium 
praesenti cladi reddere , certusque 
tanto facinori nec gladium suflicere , 
sponte delatus ibidem ad sepulcrum ; 
Ultronea vobis , infesti manes , en 
adest victima , saepe clamitans ; valvis 
super sese diligenter obseratis , ine- 
dia statuit elidere sua sententia dam- 
natum spiritum. Haec ille longos tra- 
hens spiritus , et nonnumquam illa- 
crymans , graviter affectis rusticis 
annuntiabat. Tunc illi , mutati do- 
minii novitatem metuentes , et infor- 
tunium domus herilis altius mise- 
Tantes , fugere comparant. Sed equo- 
rum magister, qui me curandum ma- 

gna ille quidem commendatione sus- 
ceperat , pervolat quidquid in. ca- 
sula pretiosum conditum servabat , 
meoque atque aliorum jumentorum 
dorso repositum asportans , sedes 
pristinas deserit. Gerebamus infan- 
tulos , et mulieres : gerebamus pul- 
los , anseres , lioedos , catellos ; et 
quidquid infirmo gradu fugam mo- 
rabatur, nostris quoque pedibus am- 
bulabant. Nec me pondus sarcinae , 
quamquam enormis, urgebat, quip- 
pe gaudiali fuga detestabilem illum 

r 

exsectorem virilitatis meae relin- 
quentem. Silvosi montis asperum 
permensi jugum , r ursusque reposita 
camporum spatia pervecti, jam ves- 
pera semitam tenebrante , perveni- 
mus ad quoddam castellum frequens 
et opulens : unde nos incolae noctur- 

na , immo vero matutina etiam pro- 
hibebant egressione. Lupos enim nu- 
merosos , grandes , et vastis corpo- 
ribus sarcinosos , ac nimia ferocitate 
saevientes , passim rapinis assuetos 
infestare cunctam illam regionem : 
jamque ipsas vias obsidere , et in 
modum latronum praetereuntes ag- 
gredi ; immo vero vesana fame ra- 
bidos finitimas expugnare villas ; exi- 
tiumque inertissimorum pecudum 
ipsis jam humanis capitibus immi- 
nere. Denique ob iter illud , qua no- 
bis erat commeandum , jacere semesa 
hominum corpora , suisque visceri- 
bus nudatis ossibus cuncta candere : 
ac per hoc nos quoque cautione sum- 
ma vi® reddi debere : idque vel in 
primis observitare , ut luce clara , et 
die jam provecto , et sole florido , vi- 

iantes undique latentes insidias , cum 
et ipso lumine dirarum bestiarum 
repigratur impetus , non laciniatim 
disperso , sed cuneatim stipato com- 
meatu , difficultates illas transabire- 
mus. Sed nequissimi fugitivi ducto- 
res illi nostri , ccecae festinationis te- 
meritate , ac metu incertae insecu- 
tionis , spreta salubri monitione , nec 
exspectata luce proxima , circa ter- 
tiam ferme vigiliam noctis , onustos 
nos ad viam propellunt. Tunc ego 
metu praedicti periculi , quam pote , 
turbae medius et inter conferta ju- 
menta latenter absconditus , cluni- 
bus meis ab aggressionibus ferinis 
consulebam. Jamque me cursu celeri 
ceteros equos antecellentem mira- 
bantur omnes. Sed illa pernicitas non 
erat alacritatis meae , sed formidinis 

indicium. Denique mecum ipse re- 
putabam , Pegasum inclytum illum 
metu magis volaticum fuisse ; ac per 
hoc merito pinnatum proditum , dum 
in altum et adusque coelum subsilit ac 
resultat: formidans scilicet igniferae 
morsum Chimaerae. Nam et illi pas- 
tores , qui nos agebant , in speciem 
praelii manus obarmaverant. Hic lan- 
ceam , ille venabulum , alius gerebat 
spicula , fustem alius ; sed et saxa , 
quae salebrosa semita largiter submi- 
nistrabat. Erant qui sudes praeacutas 
attollerent. Plerique tamen ardenti- 
bus facibus proterrebant feras. Nec 
quidquam praeter unicam tubam dee- 
rat , quin acies esset praeliaris. Sed 
nequidquam frustra timorem ilium 
satis inanem perfuncti , longe pe j ores 
inhaesimus laqueos. Nam lupi , for- 

sitan confertae juventutis strepitu , 
vel certe nimia luce flammarum de- 
territi, vel etiam aliorsum grassantes, 
nulli contra nos aditum tulerunt ; ac 
ne procul saltem ulli comparuerunt. 
Villae vero, quam forte tunc praeter- 
ibamus, coloni , multitudinem nos- 
tram latrones rati , satis agentes re- 
rum suarum , eximieque trepidi , 
canes rabidos et immanes , et qui- 
busvis lupis et ursis saeviores , quos 
ad tutelae praesidia curiose fuerant 
alumnati , jubilationibus solitis et 
cuj uscemodi vocibus nobis inhortan- 
tur. Qui , praeter genuinam ferocita- • 
tem , tumultu suorum exasperati 
contra nos ruunt ; et undique laterum 
circumfusi passim insiliunt , ac sine 
ullo delectu jumenta simul et homi- 
nes lacerant : diuque grassati , ple-; 

rosque prosternunt. Cerneres non 
tam hercules memorandum quam 
miserandum etiam spectaculum , ca- 
nes copiosos ardentibus animis alios 
fugientes arripere , alios stantibus 
inhaerere , quosdam jacentes insi- 
dere , et per omnem nostrum com- 
meatum morsibus ambulare. Ecce 
tanto periculo malum majus inse- 
quitur. De summis enim tectis ac de 
proximo colle rusticani illi saxa su- 
per nos raptim devolvunt j ut dis- 
cernere prorsus nequiremus, quam 
potissimum caveremus cladem , co- 
minus canum , an eminus lapidum. 
Quorum quidem unus caput mulie- 
ris , quae meum dorsum residebat , 
repente percussit. Quo dolore com- 
mota , statim fletu cum clamore sub- 
lato, maritum suum pastorem illum 
2 16 

suppetiatum ciet. At ille deum fidem 
clamitans , et cruorem uxoris abster- 
gens , altius quiritabat : Quid mise- 
ros homines et laboriosos viatores 
tam crudelibus animis invaditis , per- 
teritis, atque obruitis? quas praedas 
munitis ? quae damna vindicatis ? At 
non speluncas ferarum , vel cautes 
incolitis barbarorum , ut humano 
sanguine profuso gaudeatis. Vix haec 
dicta , et statim lapidum congestus 
cessavit imber , et infestorum canum 
revocata conquievit procella. Unus 
illinc denique de summo cupressus 
cacumine , At nos , inquit , non ves- 
trorum spoliorum cupidine latroci- 
namur, sed hanc ipsam cladem de 
vestris protelamus manibus. Jam de- 
nique pace tranquilla securi potestis 
incedere. Sic ille. Sed nos plurifa- 

riam vulnerati , reliquam viam ca- 
pessimus , alius lapidis , alius morsus 
vulnera referentes ; universi tamen 
saucii. Aliquanto denique viae per- 
menso spatio , pervenimus ad nemus ^ 

quoddam proceris arboribus consi- 
tum , et patentibus viretis amoenum. 

Ubi placuit illis ductoribus nostris 
refectui paululum conquiescere , cor- 
poraque sua diverse laniata sedulo 
recurare. Ergo passiin prostrati solo, 
primum fatigatos animos recuperare, 
ac dehinc vulneribus medelas varias 
adhibere festinant. Hic cruorem prae- 
terfluentis aquae rore diluere ; ille 
spongiis madidatis tumores compri- 
mere ; alius fasciolis hiantes vincire 
plagas. Ad istum modum saluti suae , 

quisque consulebat. Interea quidam 
senex de summo colle prospectat , 

quem circum capellae pascentes opi- 
lionem esse profecto clamabant. Enni 
rogavit unus e nostris ,haberetne ve- 
, nui lactem , vel adhuc liquidum , vel 
in caseum recentem incoactum. At 
ille diu capite quassanti, Yos autem, 
inquit , de cibo , vel poculo , vel om- 
nino ulla refectione nunc cogitatis ? 
an nulli scitis , quo loco consederitis? 
Et cum dicto , conductis oviculis , 
conversus longe recessit. Quae vox 
ejus et fuga pastoribus nostris non 
mediocrem pavorem incussit. Ac 
dum perterriti de loci qualitate scis- 
citari gestiunt , nec est qui doceat ; 
senex alius , magnus ille quidem , 
gravatus annis , totus in baculum 
pronus , et lassum trahens vestigium , 
ubertim lacrymans , per viam proxi- 
mat : visisque nobis , cum fletu maxi- 

mo singulorum juvenum genua con- 
tingens , sic adorat : Per fortunas 
vestrosque genios, sic ad meae se- 
nectutis spatia validi laetique venia- 
tis , decepto seni subsistite , meum- 
que parvulum ab inferis ereptum 
canis meis reddite. Nepos namque 
meus , et itineris huj us suavis comes , 
dum forte passerem incantantem se- 
piculae consectatur arripere ; delap- 
sus in proximam foveam , quae fru- 
ticibus imis subpatet , in extremo 
jam vitae consistit periculo : quippe 
cum de fletu ac voce ipsius auxilium 
sibi saepicule clamitantis vivere ilium 
quidem sentiam , sed per corporis , 
ut videtis , mei defectam valitudinem 
opitulari nequeam. At vobis aetatis 
et roboris beneficio facile est suppe- 
tiari miserrimo seni , puerumque il- 

Ium , novissimum successionis meae, 
atque unicam stirpem, sospitem mi- 
lii facere. Sic deprecantis suamque 
canitiem distrahentis totos quidem 
miseruit. Sed unus , prae ceteris et 
animo fortior , et aetate juvenior, et 
corpore validior, quique solus prae- 
ter alios incolumis praelium superius 
evaserat, exsurgit alacer ; et perconta- 
tus , quonam loci puer ille decidisset , 
monstrantem digito non longe fruti- 
ces horridos senem illum impigre co- 
mitatur. Ac dum pabulo nos , nostri- 
que sua cura refecti sarcinulis quisque 
sumptis suis viam capessunt, clamore 
primum nominatim cientes illum ju- 
venem frequenter inclamant : mox 
mora diutina commoti , mittunt e suis 
arcessitorem unum , qui requisitum 
comitem tempestivae viae coinraone- 


Digitized by Google 


LIBER VIII. 187 

factum reduceret. At ille modicum 
moratus , referi sese : buxanti pallore 
trepidus, mira super conservo suo 
renuntiat. Conspicatum se quippe , 
supinato illi et jam ex maxima parte 
consump to immanem draconem man- 
denlem insistere : nec ullum usquam 
miserrimum senem comparere illum. 
Qua re cognita , et cum pastoris ser- 
mone collata , qui eum prorsus hunc 
illum nec alium eorum locorum in- 
quilinum praeminabatur , pestilenti 
deserta regione , velociori se fuga 
proripiunt ; nosque pellunt crebris 
tundentes fustibus. Celerrime deni- 
que longo itinere confecto , pagum 
quemdam accedimus : ibique totam 
perquiescimus noctem. Inibi coep- 
tum facinus , oppido memorabile , 
narrare cupio. Servus quidam , cui 

cunctam familiae tutelam dominus 
permiserat suuS, quique possessio- 
nem maximam illam , in qua dever- 
teramus , villicabat , habens ex eodem 
famulitio conservam conjugam , li- 
berae cujusdam extrariaeque mulieris 
flagrabat cupidine. Quo dolore pel- 
licatus uxor ejus instincta , cunctas 
mariti rationes , et quidquid horreo 
reconditum continebatur , admoto 
combussit igne. Nec tali damno tori 
sui contumeliam vindicasse contenta , 
jam contra sua saeviens viscera , la- 
queum sibi nectit , infantulumque , 
quem de eodem marito jamdudum 
susceperat , eodem funiculo nectit ; 
seque in praealtissimum puteum , ap- 
pendicem parvulum trahens , praeci- 
pitat. Quam mortem dominus eorum 
aegerrime sustinens, arreptum ser- 

vulum , qui causam tanli sceleris 
uxori suae praestiterat , nudum ac to- 
tum meile perlitum firmiter alligavit 
arbori ficulneae : cuj us in ipso carioso 
slipite inhabitantium formicarum ni- 
dificia burriebant , et ultro citro com- 
meabant multijuga scaturigine. Quae 
simul dulcem ac mellitum corporis 
nidorem persentiscunt ; parvis qui- 
dem, sed numerosis et continuis mor- 
siunculis penitus inhaerentes, per lon- 
gi temporis cruciatum ita , carnibus 
atque ipsis visceribus adesis , homine 
consumpto, membra nudarunt, ut 
ossa tantum viduata pulpis, nitore 
nimio candentia, funestae cohaererent 
arbori. Hac quoque detestabili de- 
serta mansione , paganos in summo 
luctu relinquentes , rursum pergi- 
mus: dieque tota campestres emensi 


Digitized by Google 


19 O A P U L E I I 

vias, civitatem quamdam populosam 
et nobilem jam fessi pervenimus. 
Inibi larem sedesque perpetuas pas- 
tores illi statuere decernunt , quod 
et longe quaesituris firmae latebrae 
viderentur , et annonae copiosae beata 
crebritas invitabat. Triduo denique 
j umentorum refectis corporibus, quo 
vendibiliores videremur , ad mer- 
catum producimur : magnaque voce 
praeconis pretia singulis nuntiantis , 
equi atque alii asini opulentis empto- 
ribus praestinantur. At me relictum 
solum ac subsicivum cum fastidio 
plerique praeteribant. Jamque taedio 
contractionis eorum , qui de dentibus 
meis aetatem computabant, manum cu- 
jusdam foetore sordentem , qui gingi- 
vas idem tidem meas putidis scalpebat 
digitis , mordicus arrep tam , plenissi- 

me cont erui. Quae res circumstantium 
ab emptione mea, utpote ferocissimi , 
deterruit animos. Tunc praeco , di- 
ruptis faucibus et rauca voce saucius , 
in meas fortunas ridiculos instrue- 
bat jocos : Quem ad finem canterium 
istum venui frustra subjiciemus, et 
vetulum , tritis ungulis debilem , et 
colore deformem , et in hebeti pi- 
gritia ferocem , nec quidquam am- 
plius quam ruderarium cribrum ? 
Quare adeo vel donemus eum cu- 
piam , si qui tamen foenum suum per- 
dere non gravatur. Ad istum modum 
praeco ille cachinnos circumstantibus 
commovebat. Sed illa fortuna mea 
saevissima , quam per tot regiones 
jam fugiens effugere , vel praeceden- 
tibus malis placare non potui , rursum 
in mecoecos detorsit oculos; et emp- 

torem aptissimum duris meis casibus 
mire repertum objecit. Scitote qua- 
lem. Cinaedum et senem , calvum 
quidem ; sed cincinnis semicanis et 
pendulis capillatum : unum de tri- 
viali popularium fece, qui per pla- 
teas et oppida cymbalis et crotalis 
personantes , deamque Syriam cir- 
cumferentes, mendicare compellunt. 
Is nimio praestinandi studio , praeco- 
nem rogat cujatis essem? At ille Cap- 
padocum me , et salis forticulum de- 
nuntiat. Rursum requirit annos aeta- 
tis meae. Sed praeco lasciviens : Ma- 
thematicus quidem , qui stellas ej us 
disposuit , quintum ei numeravit 
annum : sed ipse scilicet melius istud 
de sua novit professione. Quamquam 
enim prudens crimen Corneliae legis 
incurram , si civem romanum pro 

servo tibi vendidero ; quin emis bo- 
num et frugi mancipium , quod te et 
foris et domi poterit juvare? Sed 
exinde odiosus emptor, aliud de alio 
non desinit quaerere : denique de 
mansuetudine etiam mea percontatur 
anxie. At praeco , Y ervecem , inquit , , 
non asinum vides , ad usus omnes 
quietum , non mordacem , nec cal- 
citronem quidem ; sed prorsus in 
asini corio modestum hominem ha- 
bitare credas. Quae res cognitu non 
ardua : nam si faciem tuam mediis 
ejus feminibus immiseris , facile pe- 
riclitaberis , quam grandem tibi de- 
monstret patientiam. Sic praeco lur- 
conem tractabat dicacule. Sed ille , 
cognito cavillatu , similis indignanti : 
At te , inquit , cadaver surdum et 
mutum , delirum que praeconem , ora- 
2 17 

nipotens et omniparens dea Syria , 
et sanctus Sabadius , et Bellona , et 
mater Idea , cum suo Adone Y enus 
domina , ccecum reddant : qui scur- 
rilibus jamdudum contra me velita- 
ris jocis. An me putas , inepte , ju- 
mento fero posse deam committere, 
ut turbatum repente divinum deji- 
ciat simulacrum , egoque miser cogar 
crinibus dissolutis discurrere , et dem 
meae humi jacenti aliquem medicum 
quaerere? Accepto tali sermone, co- 
gitabam subito velut lymphaticus ex- 
silire ; ut, me ferocitate cernens exas- 
peratum , emptionem desineret. Sed 
praevenit cogitatum meum emptor * 
anxius , pretio depenso statim , quod 
quidem gaudens dominus , scilicet 
taedio mei , facile suscepit , septem- 
decim denarium : et illico me tumicla 

spartea deligatura tradidit Philebo. 
Hoc enim nomine censebatur jam 
meus dominus. At ille susceptum 
novitium famulum trahebat ad do- 
mum , statiinque illinc de primo li- 
mine proclamat : Puella3, servum vo- 
bis pulchellum en ecce mercatus per- 
duxi. Sed illae puellae , chorus erant 
cinaedorum , quae statim exsultantes 
in gaudium , fracta , rauca , et effemi- 
nata voce clamores absonos intollunt r 
ratae scilicet vere quempiam homi- 
nem servulum ministerio suo para- 
tum. Sed postquam non cervam pro 
virgine , sed asinum pro homine suc- 
cidaneum videre ; nare detorta ma- 
gistrum suum varie cavillantur; non 
enim servum , sed maritum illum 
scilicet sibi perduxisse. Et heus , 
aiunt , cave ne solus exedas tam bel- 

lura scilicet pullulum ; sed nobis quo- 
que, tuis palumbulis, nonnumquam 
impertias. Haec et hujuscemodi mu- 
tuo blatterantes , praesepio me proxi- 
mo deligant. Erat quidam juvenis 
satis corpulentus , ceraula doctissi- 
mus , 'collatitia stipe de mensa para- 
tus ; qui foris quidem circumgestan- 
tibus deam cornu canens adambula- 
bat , domi vero promiscuis operis 
partiarios agebat concubitus. Hieme 
simul domi conspexit libenter, ap- 
positis largiter cibariis gaudens allo- 
quitur : Venisti tandem miserrimi 
laboris vicarius : sed diu vivas , et 
dominis placeas , et meis defectis jam 
la teribus consulas. Haec audiens , jam 
measfuturas novas cogitabam aerum- 
nas. Die sequenti variis coloribus 
indusiati , et deformiter quisque for- 

mati , faciem coenoso figmento deliti , 
et oculis obunctis graphice , pro- 
deunt : mitellis , et crocotis, et carba- 
sinis et bombycinis injecti. Quidam 
tunicas albas in modum lanciolarum 
quoquo versum fluente purpura de- 
pictas cingulo subligati , pedes luteis 
induti calceis, deamque serico con- 
tectam amiculo mihi gerendam im- 
ponunt : brachiisque suis humero 
tenus renudatis attollentes immanes 
gladios ac secures , evantes exsiliunt, 
incitante tibiae cantu lymphaticum 
tripudium. Nec paucis pererratis ca- 
sulis , ad quamdam villam possessoris 
beati perveniunt , et ab ingressu pri- 
mo statim absonis ululatibus constre- 
pentes , fanatice provolant : diuque 
capite demisso, cervices lubricis in- 
torquentes motibus , crinesque pen- 

d ulos rotantes in circulum , et non- 
numquam morsibus suos incursantes 
musculos ; ad postremum ancipiti 
ferro , quod gerebant , sua quisque 
brachia dissecant. Inter haec unus ex 
illis bacchatur effusius, ac de imis 
praecordiis anhelitus crebros refe- 
rens , velut nimium divino spiritu 
repletus, simulabat sauciam vecor- 
diam ; prorsus quasi deum praesenlia 
soleant homines non sui fieri melio- 
res , sed debiles ellici , vel aegroti. 

Specta denique quale , coelesti pro- 
videntia, meritum reportaverit. In- 
fit vaticinatione clamosa conficto 

I 

mendacio semetipsum incessere at- 
que criminari , quasi contra fas sanc- 
tae religionis designasset aliquid : et 
insuper justas poenas noxii facinoris 1 

ipse de se suis manibus exposcere ? 

y 

Arrepto denique flagro, quod semi- 
viris illis proprium gestamen est , 
contortis taeniis lanosi velleris pro- 
lixe fimbriatum , et multijugis talis 
o vium tessellatum, indidem sese mul- 
tinodis commulcat ictibus : mira con- 
tra plagarum dolores praesumptione 
munitus. Cerneres , prosectu gladio- 
rum ictuque flagrorum , solum spur- 
citie sanguinis effeminati madescere. 
Quae res incutiebat mihi non parvam 
sollicitudinem , videnti tot vulneri- 
bus largiter profusum cruorem : ne 
quo casu deae peregrinae stomachus, 
ut quorumdam hominum lactem , sic 
illa sanguinem concupisceret asini- 
,num. Sed ubi tandem fatigati, vel 
certe suo laniatu satiati, pausam car- 
nificinae dedere *, stipes aereas , immo 
vero et argenteas , multis certatim 

offerentibus , sinu recepere patulo : 
necnon et vini cadum , et lactem , et 
caseos , et farris et siliginis aliquid , 
etnonnullishordeum dece gerulo do- 
nantibus , avidis animis corradentes 
omnia, et sacculos huic quaestui de in- 
dustria praeparatos farcientes, dorso 
meo congerunt : ut duplici scilicet sar- 
cinae pondere gravatus, et horreum 
simul et templum incederem. Ad is- 
tum modum palantes , omnem illam 
depraedabantur regionem. Sed in 
quodam castello , copia laetati lar- 
gioris quaesticuli, gaudiales instruunt 
dapes. A quodam colono , fictae vati- 
cinationis mendacio , pinguissimum 
deposcunt arietem , qui deam Syriam 
esurientem suo satiaret sacrificio ; 
probeque disposita ccenula balneas 
obeunt : ac dehinc lauti , quemdam 

fortissimum rusticanum , industria 
laterum atque imis ventris bene prae- 
paratum, comitem ccenae secum ad- 
ducunt : paucisque admodum prae- 
gustatis olusculis , ante ipsam men- 
sam spurcissima illa propudia ad 
illicitae libidinis extrema flagitia in- 
fandis uriginibus efferantur ; passim- 
que circumfusi nudatum supinatum- 
que juvenem exsecrandis oribus fla- 
gitabant. Nec diu tale facinus meis 
oculis tolerantibus , Porro Quirites 
proclamare gestivi. Sed viduatum 
ceteris syllabis ac litteris processit O 
tantum , sane clarum ac validum , et 
asino proprium , sed inopportuno 
plane tempore. Namque de pago 
proximo complures juvenes, abac- 
tum sibi noctu perquirentes asellum, 
nimioque studio cuncta devorsoria 

scrutantes , intus aedium audita rn- 
ditu meo , praedam absconditam lati- 
bulis aedium rati , coram rem invasuri 
suam , improvisi conferto gradu se 
penetrant : palamque illos exsecran- 
das foeditates obeuntes deprelien- 
dunt. Jam jamque vicinos undique 
percientes , turpissimam scenam pa- 
tefaciunt : insuper ridicule sacerdo- 
tum purissimam laudantes castimo- 
niam. Hac infamia consternati , quas 
per ora populi facile dilapsa , merito 
invisos ac detestabiles eos cunctis 
effecerat , noctem ferme circa me- 
diam , collectis omnibus, furtim cas- 
tello facessunt ; bonaque itineris parte 
ante j ubaris ortum transacta , j am die 
claro solitudines avias nacti , multa 
eecum prius collocuti , accingunt se 
meo funeri : deaque vehiculo meo 

sublata , et humi reposita , cunctis 
stramentis me renudatum ,ac de qua- 
dam quercu destinatum , flagro illo 
pecuinis ossibus catenato verberan* 
tes , pene ad extremam confecerant 
mortem. F uit unus , qui poplitesmeos 
enervare securi saeva comminaretur , } 
quod de pudore illo candido scilicet 
suo tam deformiter triumphassem. 
Sed et ceteri , non meae salutis , sed 
simulacri jacentis contemplatione , 
in vita me retinendum censuere. 
Rursum itaque me refertum sarci- 
nis , planis gladiis minantes , perve- 
niunt ad quamdam nobilem civita- 
tem. Inibi vir principalis, et alias re- 
ligiosus , et eximie deum reverens , 
tinnitu cymbalorum , et sonu tym- 
panorum , cantusque phrygii mul- 
centibus modulis excitus , procurrit 

obviam j deamque votivo suscipiens 
hospitio , nos omnes intra conseptum 
domus amplissimae constituit : nu- 
menque summa veneratione atque 
hostiis opimis placare contendit. Hic 
ego me potissimum capitis pericli- 
tatum memini. Nam quidam colonus , 
partem venationis , immanis cervi 
pinguissimum femus , domino illi 
Suo muneri miserat : quod incuriose 
pone culinae fores non altiuscule sus- 
pensum , canis adaeque venaticus la- 
tenter invaserat , laetusque praeda , 
propere custodientes oculos evase- 
rat. Quo damno cognito , suaque re- 
prehensa negligentia , coquus diu 
lamentatus lacrymis inefficacibus , 
jam jamque domino ccenam flagi- 
tante maerens , et utcumque me- 
tuens altius , filio suo parvulo con- 

salutato , arrepto que funiculo , mor- 
tem sibi nexu laquei comparabat. 
Nec tamen latuit fidam uxorem ejus 
casus extremus mariti, sed funes- 
tum nodum violenter invadens ma- 
nibus ambabus , Adeone , inquit , 
praesenti malo perterritus , mente 
excidisti tua ? nec fortuitum istud 
remedium , quod deum providen- 
tia subministrat , intueris ? Nam , 
si quid in ultimo fortunae turbine 
respicis, expergite mihi ausculta j 
et advenam istum asinum remoto 
quodam loco deductum jugula, fe- 
musque ejus ad similitudinem per- 
diti detractum , et accuratius in 
protrimentis sapidissime percoctum , 
appone domino , cervini vicem. 
Nequissimo verberoni sua placuit 
salus de mea morte ; et multum 
2 18 

conservae sagacitate laudata , des- 
tinate jam lanienae cultros acue- 
bat. 


FINIS TOMI SECUNDI. 

